Ijtimoiy va ishlab chiqarish infratuzilmasini rivojlantirish dasturlarini shakllantirish va davlat investitsiyalarini boshqarish tizimini takomillashtirish boʻyicha qoʻshimcha chora-tadbirlar toʻgʻrisida
(resolution, 2026-02-05)

Oʻzbekiston Respublikasi Prezidentining “2017 — 2021-yillarda Oʻzbekiston Respublikasini rivojlantirishning beshta ustuvor yoʻnalishi boʻyicha Harakatlar strategiyasini “Yoshlarni qoʻllab-quvvatlash va aholi salomatligini mustahkamlash yili”da amalga oshirishga oid davlat dasturi toʻgʻrisida” 2021-yil 3-fevraldagi PF-6155-son Farmonining ijrosini taʼminlash hamda Oʻzbekiston Respublikasining ijtimoiy va ishlab chiqarish infratuzilmasini rivojlantirish dasturlarini shakllantirish va amalga oshirishning shaffofligini yanada oshirish maqsadida Vazirlar Mahkamasi qaror qiladi: 1. Xalqaro valyuta jamgʻarmasining Budjet masalalari boʻyicha departamenti tomonidan “Oʻzbekiston Respublikasining davlat investitsiyalarini boshqarishni baholash toʻgʻrisida” (PIMA) hisoboti tayyorlanganligi va hisobotda respublikamizda davlat investitsiyalarini boshqarish tizimini yanada takomillashtirish boʻyicha quyidagi tavsiyalar berilganligi maʼlumot uchun qabul qilinsin: infratuzilma loyihalarini shakllantirishga qaratilgan tizimni yagona normativ-huquqiy hujjat orqali tartibga solish; infratuzilma va ijtimoiy soha loyihalarini tanlab olishning aniq mezonlarini ishlab chiqish; davlat resurslaridan moliyalashtirish uchun koʻrib chiqilayotgan loyihalar portfelini shakllantirib borish; davlat xususiy-sheriklik mexanizmlarini davlat budjeti va investitsiyalarini boshqarish tizimlari bilan integratsiyalash; budjetdan mablagʻ olish va budjet tavakkalchiliklarini aniqlashni hisobga olgan holda, davlat xususiy-sheriklikni baholash boʻyicha metodologiya ishlab chiqish; davlat investitsiya loyihalarini boshqarish uchun avtomatlashtirilgan axborot tizimini joriy etish; loyihalarning texnik-iqtisodiy asoslarini talab darajasida nazorat va tahlil qilish. 2. Quyidagilar: Ijtimoiy va ishlab chiqarish infratuzilmasini rivojlantirish dasturini shakllantirishning asosiy tamoyillari, loyihalar portfelini ishlab chiqish va tasdiqlash hamda dastur doirasida amalga oshiriladigan infratuzilma loyihalarining ochiqligini taʼminlash tartibini nazarda tutuvchi Ijtimoiy va ishlab chiqarish infratuzilmasini rivojlantirish dasturini shakllantirish tartibi toʻgʻrisidagi nizom 1-ilovaga muvofiq; shartnomalar tuzish tartibi va shartlari, tomonlarning majburiyatlari va javobgarligi, obyektlarning foydalanishga tayyor holda topshirish shartlari asosida qurilishini tashkil etish hamda obyektlar qurilishini moliyalashtirish tartibini nazarda tutuvchi Budjet tizimi budjetlari hisobidan kapital qoʻyilmalarni moliyalashtirish tartibi toʻgʻrisidagi nizom 2-ilovaga muvofiq; vegetatsiya davrida qurilish va rekonstruksiya ishlarini amalga oshirish imkoni boʻlmagan irrigatsiya tizimi obyektlarini tanlab olish, ular boʻyicha loyihalashtirish va qurilish-montaj ishlarini bajarishning alohida tartibini nazarda tutuvchi Budjet tizimi budjetlari hisobidan qurilish va rekonstruksiya ishlari sugʻorish mavsumi boʻlmagan davrda bajariladigan irrigatsiya tizimi obyektlarini moliyalashtirish tartibi toʻgʻrisidagi nizom 21-ilovaga muvofiq; monitoring maqsadi va vazifalari, investitsiya davrida monitoring hamda investitsiyadan keyingi monitoring tartibini nazarda tutuvchi Ijtimoiy va ishlab chiqarish infratuzilmasini rivojlantirish dasturiga kiritilgan obyektlar (loyihalar) amalga oshirilishini monitoring qilish toʻgʻrisidagi nizom 3-ilovaga muvofiq tasdiqlansin. 21. Oʻzbekiston Respublikasi Prezidentining “2026 — 2028-yillarda Oʻzbekiston Respublikasining ijtimoiy va ishlab chiqarish infratuzilmasini rivojlantirish chora-tadbirlari toʻgʻrisida” 2025-yil 27-dekabrdagi PQ-393-son qaroriga muvofiq, 2026-yil 1-yanvardan boshlab loyiha qiymati bazaviy hisoblash miqdorining olti ming barobaridan yuqori boʻlgan budjet tashkilotlarining budjetdan tashqari jamgʻarmalari hisobidan amalga oshiriladigan qurilish-taʼmirlash loyihalari Ijtimoiy va ishlab chiqarish infratuzilmasini rivojlantirish dasturi doirasida qamrab olinishi belgilangani maʼlumot uchun qabul qilinsin. Belgilansinki, budjet tashkilotlarining budjetdan tashqari jamgʻarmalari hisobidan qiymati bazaviy hisoblash miqdorining olti ming baravaridan yuqori boʻlgan obyektlarni (davlat sirlari jumlasiga kiritiladigan obyektlar bundan mustasno) qurish, rekonstruksiya qilish, mukammal taʼmirlash va jihozlash loyihalarini shakllantirish, moliyalashtirish va monitoring qilish mazkur qarorga 1, 2 va 3-ilovalarga muvofiq tasdiqlangan nizomlar talablari asosida amalga oshiriladi. Bunda: loyihalarni amalga oshirishda loyihalarni boshqarish va texnik nazorat xizmatlariga ega boʻlgan buyurtmachi xizmatini jalb qilish majburiy hisoblanadi; bosh loyiha-qidiruv va bosh qurilish-pudrat tashkilotlari davlat xaridlari tartib-taomillari orqali “Shaffof qurilish” milliy axborot tizimi orqali aniqlanadi; loyiha hujjatlari belgilangan tartibda davlat ekspertizasi va kompleks ekspertizadan oʻtkaziladi, qonunchilikda belgilangan hollar bundan mustasno; har bir qurilish obyekti boʻyicha qurilish ishlari unga alohida gʻaznachilik hisobvaragʻi ochilgan holda amalga oshiriladi; budjet tashkilotlarining bank hisobvaraqlarida jamgʻarilgan mablagʻlar hisobidan qurilish-montaj ishlarini moliyalashtirish taqiqlanadi. 3. Iqtisodiy taraqqiyot va kambagʻallikni qisqartirish vazirligi Moliya vazirligi, Qurilish vazirligi va “Oʻzbekiston Respublika tovar-xom ashyo birjasi” AJ bilan birgalikda: 2022-yil 1-iyunga qadar budjet tizimi budjetlarining kapital qoʻyilmalari hisobidan obyektlarni qurish, rekonstruksiya qilish va mukammal taʼmirlash ishlarining manzilli roʻyxatlarini ishlab chiqish, kelishish va tasdiqlashning maxsus avtomatlashtirilgan elektron tizimini yaratish va uni “Shaffof qurilish” milliy axborot tizimi bilan integratsiya qilish ishlarini yakunlasin; 2022-yil 1-iyulga qadar budjet tizimi budjetlari hisobidan moliyalashtiriladigan obyektlarning manzilli roʻyxatlarini ishlab chiqish, kelishish va tasdiqlashning maxsus avtomatlashtirilgan elektron tizimi Davlat moliyasini boshqarishning avtomatlashtirilgan tizimi bilan integratsiya qilinishini taʼminlasin; 2022-yil 1-avgustga qadar ishlab chiqilgan maxsus elektron tizimni tajriba tariqasida Toshkent shahar hokimligining “Yagona buyurtmachi xizmati IK” DUK orqali sinovdan oʻtkazsin; 2022-yil 15-avgustga qadar mazkur maxsus avtomatlashtirilgan elektron tizimning toʻliq ishga tushirilishini taʼminlasin. 4. Moliya vazirligi: Iqtisodiy taraqqiyot va kambagʻallikni qisqartirish vazirligi hamda Qurilish vazirligi, budjet tizimidagi budjet mablagʻlaridan moliyalashtiriladigan vazirliklar va idoralar bilan birgalikda 2022-yil 1-noyabrga qadar binolarni saqlash va ularga texnik xizmat koʻrsatish uchun moliyaviy resurslarga boʻlgan ehtiyojni hisoblash tartibini ishlab chiqsin; Davlat aktivlarini boshqarish agentligi bilan birgalikda 2022-yil 1-dekabrga qadar budjet tashkilotlaridagi mavjud obyektlar, ularning joylashgan hududi, quvvati, balans qiymati va texnik holati, shuningdek, ularda amalga oshirilishi rejalashtirilgan qurish-taʼmirlash ishlarning muddatlari toʻgʻrisidagi maʼlumotlarni davlat mulki obyektlarining axborot tizimida yuritish tartibini joriy etsin. 5. Iqtisodiy taraqqiyot va kambagʻallikni qisqartirish vazirligi: Investitsiyalar va tashqi savdo vazirligi bilan birgalikda 2022-yil 1-sentabrga qadar loyihalar portfeliga kiritish taklif etilayotgan infratuzilma loyihasi boʻyicha maʼlumotlarni “Investitsiya loyihalarini amalga oshirishni nazorat va monitoring qilish” avtomatlashtirilgan axborot tizimida shakllantirish hamda loyihalar portfelidan infratuzilma loyihalarini tanlash mezonlarini avtomatlashtirilgan tarzda baholash tartibini joriy qilsin; davlat investitsiyalarini boshqarish tizimini, jumladan, mazkur qaror bilan tasdiqlangan nizomlar amaliyotga tatbiq etilishi natijasidan kelib chiqib, ularni yanada takomillashtirish toʻgʻrisida Vazirlar Mahkamasiga takliflar kiritib borsin; xalqaro moliya institutlari konsultantlarini jalb etgan holda davlat investitsiyalarini boshqarish tizimining asosiy yoʻnalishlari boʻyicha doimiy ravishda oʻquv-seminarlar oʻtkazilishini taʼminlasin. 6. Moliya vazirligi, Qurilish vazirligi hamda Iqtisodiy taraqqiyot va kambagʻallikni qisqartirish vazirligi Markaziy bank bilan birgalikda 2022-yil 1-dekabrga qadar foydalanishga topshirilgan obyektlarni kafolat muddati davomida majburiy sugʻurtalash yoki tijorat banklari tomonidan kafolatlash tartibini ishlab chiqsin va Vazirlar Mahkamasiga kiritsin. 61. Belgilansinki: budjet tizimi budjetlari hisobidan amalga oshiriladigan loyihalarni saralash, baholash va tasdiqlash Davlat investitsiyalarini boshqarish (Public Investment Management — PIM) tamoyillari asosida iqlim oʻzgarishi omillarini inobatga olgan holda amalga oshiriladi; har yilgi Ijtimoiy va ishlab chiqarish infratuzilmasini rivojlantirish dasturini shakllantirishda undan keyingi yil dasturi doirasida vegetatsiya davrida qurilish va rekonstruksiya ishlarini amalga oshirish imkoni boʻlmagan irrigatsiya tizimi obyektlarining loyiha-smeta hujjatlarini ishlab chiqish va ekspertizadan oʻtkazish hamda sugʻorish mavsumi boʻlmagan davrda qurilish-montaj ishlarini bajarish uchun zarur mablagʻlar inobatga olinadi. 62. Qurilish va uy-joy kommunal xoʻjaligi vazirligi shaharsozlik qurilish normalarini ishlab chiqish hamda amaldagi shaharsozlik qurilish normalarini takomillashtirishda iqlim oʻzgarishi va uning oqibatlarini yumshatishga qaratilgan omillar hisobga olinishini taʼminlab borsin. 7. Iqtisodiy taraqqiyot va kambagʻallikni qisqartirish vazirligi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 8. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari A.J. Ramatov va Oʻzbekiston Respublikasi Bosh vazirining moliya-iqtisodiyot va kambagʻallikni qisqartirish masalalari boʻyicha oʻrinbosari — iqtisodiy taraqqiyot va kambagʻallikni qisqartirish vaziri J.A. Qoʻchqorov zimmasiga yuklansin. 1. Mazkur Nizom budjet tizimi budjetlari hisobidan moliyalashtiriladigan Ijtimoiy va ishlab chiqarish infratuzilmasini rivojlantirish dasturini (keyingi oʻrinlarda — Dastur) shakllantirish tartibini belgilaydi. Dastur respublika iqtisodiyotini barqaror va tadrijiy rivojlantirishga erishish, tabiiy, mineral xom ashyo, moliyaviy, moddiy va mehnat resurslaridan oqilona foydalanish yoʻli bilan tarmoqlar va hududlarni tarkibiy oʻzgartirishning asosiy yoʻnalishlarini va strategik vazifalarini amalga oshirishga yoʻnaltirilgan hamda bir-biri bilan oʻzaro bogʻlangan chora-tadbirlar hisoblanadi. 2. Mazkur Nizomda quyidagi asosiy tushunchalar qoʻllaniladi: budjet tashkilotlarining budjetdan tashqari jamgʻarmalari — qonunchilikda nazarda tutilgan manbalar hisobidan budjet tashkiloti tasarrufiga kelib tushadigan mablagʻlar; budjet tizimi budjetlari — Oʻzbekiston Respublikasining Davlat budjeti, davlat maqsadli jamgʻarmalari budjetlari va budjet tashkilotlarining budjetdan tashqari jamgʻarmalari; budjet tashkilotlarining budjetdan tashqari jamgʻarmalari kengashi (keyingi oʻrinlarda — Jamgʻarma kengashi) — budjet tashkiloti rahbarining buyrugʻi (qarori) asosida tashkil etilgan, budjetdan tashqari jamgʻarma faoliyatiga umumiy rahbarlik qiluvchi va jamgʻarmaga kelib tushgan mablagʻlardan ochiqlik va jamoatchilikka hisobdorlik tamoyillari asosida foydalanishni taʼminlovchi organ; rivojlantirish konsepsiyasi (strategiyasi) — Oʻzbekiston Respublikasi Prezidenti va Vazirlar Mahkamasining qarorlari bilan tasdiqlangan hamda tarmoq va (yoki) hududni ijtimoiy-iqtisodiy rivojlantirishning ustuvor yoʻnalishlarini belgilab beradigan va ularni bosqichma-bosqich rivojlantirish rejasini oʻzida aks ettiradigan hujjat; infratuzilma loyihasi — iqtisodiy oʻsishni qullab-quvvatlash va aholining hayot sifatini yaxshilash maqsadida ijtimoiy, yoʻl-transport, suv xoʻjaligi, muhandislik-kommunikatsiya obyektlarini loyihalashtirish, qurish, rekonstruksiya qilish, mukammal taʼmirlash va jihozlash, shuningdek, iqlim oʻzgarishiga moslashuvchan va oqibatlarini yumshatishga qaratilgan loyiha; kapital qoʻyilmalar — Dasturga kiritilgan infratuzilma loyihalarini loyihalashtirish, qurish, rekonstruksiya qilish, mukammal taʼmirlash va jihozlash uchun budjet tizimi budjetlaridan ajratiladigan mablagʻlar; loyiha pasporti — infratuzilma loyihasining asosiy parametrlari toʻgʻrisidagi maʼlumotlarni aks ettiradigan hujjat; loyihalar portfeli — rivojlantirish konsepsiyalarida (strategiyalarida), shuningdek, Oʻzbekiston Respublikasi Oliy Majlisi palatalari qarorlari, Oʻzbekiston Respublikasi Prezidenti va Vazirlar Mahkamasining hujjatlarida belgilangan maqsadlarga erishishni taʼminlash uchun kelgusi 3 (uch) yilda amalga oshirilishi rejalashtirilgan infratuzilma loyihalarining roʻyxati. 3. Dastur respublikani ijtimoiy-iqtisodiy rivojlantirish prognozlarining tarkibiy qismi hisoblanib, davlat investitsiya siyosatining ustuvor yoʻnalishlarini aks ettiradi va kapital qoʻyilmalar hisobidan moliyalashtiriladi. 4. Quyidagilar Dasturni shakllantirishning asosiy tamoyillari hisoblanadi: aholi turmush darajasi va sifatini oshirish uchun, birinchi navbatda, ijtimoiy ahamiyatga ega boʻlgan sogʻliqni saqlash, taʼlim, uy-joy kommunal xizmat koʻrsatish, shu jumladan, ichimlik suv va kanalizatsiya hamda yoʻl-transport tarmoqlarini rivojlantirish sohalarini moliyalashtirish; moliyalashtirish manbalari va hajmlarining asosiy makroiqtisodiy koʻrsatkichlar prognozi bilan muvofiqligi; tabiiy mineral xom ashyo, mehnat va boshqa resurslardan oqilona foydalanishni taʼminlash va rivojlantirish konsepsiyasida (strategiyasida) belgilangan vazifalarni bosqichma-bosqich amalga oshirish; avvalgi yillar Dasturlari doirasida yildan yilga oʻtuvchi va qurilish-montaj ishlari yakunlanmagan obyektlarni, shuningdek, moliyaviy resurslar bilan toʻliq taʼminlanmaganligi sababli tugatilmay qolgan obyektlarni tugallash; maxsus iqtisodiy va kichik sanoat zonalarini hamda yirik investitsiya loyihalarini zarur tashqi muhandislik-kommunikatsiya tarmoqlari, yoʻl-transport infratuzilmalari bilan taʼminlash; yirik irrigatsiya tarmoqlarini qurish orqali respublikaning irrigatsiya va melioratsiya tizimlarini rivojlantirishga qaratilgan dasturlarni amalga oshirish; yoʻl-transport infratuzilmasini rivojlantirish va takomillashtirish, shu jumladan, transmintaqaviy transport koridorlariga integratsiyalash, logistika majmualari va transport logistika xablarini shakllantirish; qurilish sohasida loyiha yechimlarini iqlim oʻzgarishiga moslashtirish, iqlim oʻzgarishi va uning oqibatini yumshatish hamda loyihalarni uglerod chiqindilarini kamaytirishga qaratilgan tadbirlarni inobatga olgan holda amalga oshirish; respublika iqtisodiyotiga toʻgʻridan-toʻgʻri xorijiy investitsiyalar hajmini oshirish maqsadida mahalliy investitsiya xarajatlarini ularga mutanosib yoʻnaltirib borish; respublika iqtisodiyotiga investitsiyalar hajmini oshirish uchun davlat-xususiy sheriklik shartlari asosida amalga oshiriladigan loyihalarga xususiy investorlarning mablagʻlarini jalb etish; boʻsh turgan va samarasiz foydalanilayotgan davlat mulki obyektlariga investitsiya va infratuzilma loyihalarini joylashtirish; budjet tashkilotlarining budjetdan tashqari jamgʻarmalari mablagʻlaridan samarali va maqsadli foydalanish, Dastur doirasida qurilish obyektlarini (davlat sirlari jumlasiga kiritiladigan obyektlar bundan mustasno) barpo etish ishlarini Oʻzbekiston Respublikasi Davlat budjeti mablagʻlari bilan birgalikda moliyalashtirishga yoʻnaltirish; infratuzilma loyihalarining hududlarni rivojlantirishning bosh rejalariga, qishloqlar (ovullar) fuqarolar yigʻinlari hududlarining arxitektura-rejalashtirish loyihalariga va batafsil rejalashtirish loyihalariga hamda master rejalariga muvofiqligi; davlat tomonidan qoʻriqlanishi lozim boʻlgan shaxslarning xavfsizligini taʼminlash, Oʻzbekiston Respublikasining mudofaa qobiliyatini, xavfsizlikni taʼminlash va ichki tartibni saqlash, shuningdek, maʼmuriy binolarni qurish, xalqaro moliya institutlarini muhim loyihalarni moliyalashtirishga jalb qilishga qaratilgan chora-tadbirlarni amalga oshirish. 5. Dastur yigʻma jadvallar bilan tahliliy qismdan, manzilli roʻyxatdan va ustuvor investitsiya loyihalarning yigʻma roʻyxatidan tashkil topadi. 6. Iqtisodiyot va moliya vazirligi Dasturni shakllantirish va amalga oshirish ishlarini muvofiqlashtiradi. 7. Dastur Oʻzbekiston Respublikasi Prezidentining qarori bilan tasdiqlanadi. 8. Dastur quyidagilardan iborat: birinchi moliya yilida kapital quyilmalarning tarmoqlar va yoʻnalishlar kesimidagi asosiy parametrlari va keyingi yillarda tarmoqlar va yoʻnalishlar kesimidagi maqsadli koʻrsatkichlar; birinchi yilda kapital qoʻyilmalarni oʻzlashtirish koʻzda tutilgan infratuzilma loyihalarining manzilli roʻyxati; birinchi yilda amalga oshiriladigan infratuzilma loyihalarining manzilli roʻyxati va ikkinchi yilda kapital quyilmalar oʻzlashtiriladigan loyihalar boʻyicha loyihaoldi va loyiha hujjatlarini ishlab chiqish; ikkinchi yilda loyihaoldi va loyiha hujjatlari ishlab chiqilib, uchinchi yilda kapital qoʻyilmalarni oʻzlashtirish koʻzda tutilgan infratuzilma loyihalarining manzilli roʻyxati; birinchi yilda infratuzilma loyihalarini ishga tushirish va yangi quvvatlar yaratishning maqsadli koʻrsatkichlari hamda keyingi ikki yil uchun maqsadli koʻrsatkichlar; Dasturni amalga oshirish doirasida erishiladigan maqsadli koʻrsatkichlar va umumlashtirilgan jadvallar bilan birga tahliliy qismi. 9. Dasturning manzilli qismi obyektlar kesimidagi roʻyxatdan, ularda koʻzda tutiladigan chora-tadbirlarning bajarilish muddatlari, chora-tadbirlardan kutilayotgan natijalarning rivojlantirish konsepsiyasida (strategiyasida), tarmoqlar va hududlarni rivojlantirish dasturlarida belgilangan koʻrsatkichlar bilan bogʻliqligi toʻgʻrisidagi maʼlumotlardan tashkil topadi. 10. Dasturning tahliliy qismi quyidagilarni oʻz ichiga oladi: tarmoqlar va hududlar kesimida kapital qoʻyilmalarning moliyalashtirish manbalarining tarkibi; respublikani ijtimoiy-iqtisodiy rivojlantirish prognozi, Dastur va rivojlantirish konsepsiyalarida (strategiyalarida) nazarda tutilgan natijalarning oʻzaro bogʻliqligi; Dasturning samaradorligini baholash, shu jumladan, aholining turmush darajasi va sifatining oshishi, iqtisodiy va ijtimoiy sohalarni rivojlantirish (oʻzgarish) prognoziga taʼsirini aks ettiruvchi maʼlumotlar. 11. Loyihalar portfeli mazkur Nizomga 1-ilovaga muvofiq sxema asosida ishlab chiqiladi. 12. Loyihalar portfeli vazirlik va idoralar, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari (keyingi oʻrinlarda — tashabbuskorlar) tomonidan rivojlantirish konsepsiyalariga (strategiyasiga) asosan, shuningdek, Oʻzbekiston Respublikasi Oliy Majlisi palatalarining qarorlari, Oʻzbekiston Respublikasi Prezidenti va Vazirlar Mahkamasining hujjatlari, Qoraqalpogʻiston Respublikasi Joʻqorgʻi Kengesi, viloyatlar va Toshkent shahar xalq deputatlari Kengashi, fuqarolarning oʻzini oʻzi boshqarish organlari huzuridagi “mahalla yettiligi” va aholining takliflari asosida kelgusi uch yil uchun shakllantiriladi. Bunda budjet tashkilotlarining budjetdan tashqari jamgʻarmalari hisobidan amalga oshiriladigan loyihalar boʻyicha loyihalar portfeli Jamgʻarma kengashining taklifi asosida shakllantiriladi. 13. Loyihalar portfeli har yilgi Dasturni shakllantirish uchun maʼlumotlar bazasi boʻlib xizmat qiladi. 14. Tashabbuskorlar har yili 15-yanvarga qadar loyihalar portfeliga kiritiladigan infratuzilma loyihalarining tuman (shahar) kesimidagi dastlabki roʻyxatini shakllantirish boʻyicha mazkur Nizomga 2-ilovaga muvofiq namunaviy tarkibda Hududiy ishchi guruhlar hamda 21-ilovaga muvofiq namunaviy tarkibda tuman (shahar) ishchi guruhlarini tuzadilar. 15. Ishchi guruhlar 1-martga qadar tizimli ravishda obyektlarni, yaʼni binolar, inshootlar, muhandislik-kommunikatsiya tarmoqlarining texnik holatini oʻrgangan holda, loyihalar portfeliga kiritish taklif etilayotgan infratuzilma loyihalari roʻyxatini shakllantiradi hamda har bir infratuzilma loyihasi boʻyicha mazkur Nizomga 3-ilovaga muvofiq shaklda maʼlumot tayyorlaydi. Ishchi guruhlar oʻz faoliyatini “mahallabay” tashkil etib, bu jarayonlarda tadbirkorlikni rivojlantirish, aholi bandligini taʼminlash va kambagʻallikni qisqartirish masalalari boʻyicha tuman (shahar) hokimi yordamchilarining ishtirokini taʼminlaydi. 16. Ishchi guruhlar infratuzilma loyihalarining dastlabki roʻyxatini shakllantirishda obyektning haqiqiy texnik holatini va moddiy texnik taʼminotini, shuningdek, infratuzilma loyihalarini qurish, rekonstruksiya qilish, mukammal taʼmirlash va jihozlashga muhtojligini oʻrganadi. 17. Ishchi guruhlar 10-martga qadar oʻrganilgan infratuzilma loyihalarining roʻyxatini idoraviy mansubligiga qarab tegishli tashabbuskorga yuboradi. 18. Tashabbuskorlar ishchi guruhlar tomonidan taqdim etilgan materiallar asosida loyihalar portfelini mazkur Nizomga 4-ilovaga muvofiq shaklda tasdiqlaydilar. Loyihalar portfeliga kiritilgan har bir infratuzilma loyihalari uchun rasm va video hisobot, shuningdek, uning joriy texnik holati toʻgʻrisida vakolatli organning xulosasi olinadi. 19. Tashabbuskorlar tasdiqlangan loyihalar portfelini 1-mayga qadar Iqtisodiyot va moliya vazirligiga taqdim etadi. 20. Iqtisodiyot va moliya vazirligi 15-mayga qadar taqdim etilgan loyihalar portfelini oʻrganadi va zarurat boʻlganda oʻzining takliflarini (eʼtirozlarini) tegishli tashabbuskorga yuboradi. 21. Tashabbuskorlar 1-iyunga qadar Iqtisodiyot va moliya vazirligining takliflari (eʼtirozlari) asosida oʻzgartirish (qoʻshimcha) kiritilgan loyihalar portfelini yoki takliflar boʻyicha oʻzining fikrini asoslovchi hujjatlar bilan birgalikda Iqtisodiyot va moliya vazirligiga taqdim etadilar. 22. Loyihalar portfeliga Oʻzbekiston Respublikasi Oliy Majlisi palatalarining qarorlari, Oʻzbekiston Respublikasi Prezidenti va Vazirlar Mahkamasining hujjatlari, shuningdek, ishchi guruhlarning xulosalariga asosan oʻzgartirishlar (qoʻshimchalar) kiritilishi mumkin. 23. Loyihalar portfeliga kiritilgan maʼlumotlarning asosliligi va haqqoniyligi uchun ishchi guruhlar aʼzolari, shuningdek, vazirlik va idoralarning hududiy boʻlinmalari rahbarlari javobgar hisoblanadi. 24. Tashabbuskorlar Iqtisodiyot va moliya vazirligi bilan kelishilgan loyihalar portfelini oʻzlarining rasmiy veb-saytiga yoki ommaviy axborot vositalariga joylashtiradi va oʻzgartirishlar (qoʻshimchalar) kiritilgan hollarda yangilab boradi. 25. Dastur: Oʻzbekiston Respublikasi Prezidentining “Oʻzbekiston Respublikasi Investitsiya dasturini shakllantirish va amalga oshirishning sifat jihatidan yangi tizimga oʻtish chora-tadbirlari toʻgʻrisida” 2019-yil 14-maydagi PF-5717-son Farmoni va “Oʻzbekiston Respublikasining ijtimoiy va ishlab chiqarish infratuzilmasini rivojlantirish dasturlarini shakllantirishga doir tashkiliy chora-tadbirlar toʻgʻrisida” 2020-yil 16-oktabrdagi PQ-4864-son qarori talablari asosida har yili aniqlashtirilib, 3 (uch) yil muddatga; joriy moliyaviy davr uchun loyiha tashabbuskorlari tomonidan tasdiqlangan loyihalar portfeli asosida infratuzilma loyihalarini amalga oshirish muddatlari, moliyalashtirish manbalari va ularning hajmlari bilan oʻzaro bogʻlangan holda shakllantiriladi; Bunda vegetatsiya davrida qurilish va rekonstruksiya ishlarini amalga oshirish imkoni boʻlmagan irrigatsiya tizimi obyektlari alohida tartib asosida tanlab olinadi va loyihalashtiriladi. 26. Dasturni shakllantirish, kelishish va tasdiqlash mazkur Nizomga 5-ilovaga muvofiq sxemada amalga oshiriladi. 27. Iqtisodiyot va moliya vazirligi 1-fevralga qadar kelgusi uch yilga moʻljallangan Dasturga kiritish uchun investitsiya takliflarini taqdim etish shakllari namuna va maketlarini ishlab chiqib, tashabbuskorlarga joʻnatadi. 271. Iqtisodiyot va moliya vazirligi 1-martga qadar kelgusi yil uchun qurilish sohasida narxlarning oʻzgarish deflyatori prognoz koʻrsatkichlarini Qurilish va uy-joy kommunal xoʻjaligi vazirligiga taqdim etadi. 272. Qurilish va uy-joy kommunal xoʻjaligi vazirligi 1-aprelga qadar narxlarning oʻzgarish deflyatori prognoz koʻrsatkichlarini chuqur tahlil qilgan holda kelgusi yil uchun moʻljallangan qurilish, rekonstruksiya va mukammal taʼmirlash obyektlarining sohalar boʻyicha oʻrtacha qiymatini ishlab chiqib, Iqtisodiyot va moliya vazirligiga taqdim etadi. 28. Tashabbuskorlar tuman (shahar) hokimlari va sektor rahbarlari bilan birgalikda 1-aprelga qadar Dasturga kiritish taklif etilayotgan infratuzilma loyihalarining holati, amalga oshirish zarurati va ularning joylashuvi boʻyicha keng jamoatchilik fikrini oʻrganadi. Bunda budjet tashkilotlarining budjetdan tashqari jamgʻarmalari hisobidan amalga oshiriladigan infratuzilma loyihalari Jamgʻarma kengashi tomonidan koʻrib chiqiladi. 29. Iqtisodiyot va moliya vazirligi 10-aprelga qadar Dasturda belgilangan maqsadli moʻljallardan kelib chiqib, kelgusi yil uchun ajratiladigan kapital quyilmalar miqdorining dastlabki parametrlarini tashabbuskorlarga yuboradi. Bunda: budjet tashkilotlarining budjetdan tashqari jamgʻarmalari hisobidan amalga oshiriladigan loyihalar boʻyicha kapital qoʻyilmalar limitlari hajmi Jamgʻarma kengashi tomonidan tasdiqlanadi; manzilli roʻyxat mazkur limitlar doirasida shakllantiriladi hamda kelgusi yillarda Oʻzbekiston Respublikasining Davlat budjeti toʻgʻrisidagi Qonunidan hamda boshqa qonunchilik hujjatlaridan kelib chiqqan holda, kapital qoʻyilmalar limitlari hajmiga oʻzgartirishlar va tuzatishlar kiritib boriladi. 30. Vazirlik va idoralar rahbarlari, Qoraqalpogʻiston Respublikasi Vazirlar Kengashi Raisi, viloyatlar va Toshkent shahar hokimlari 1-mayga qadar tegishlicha Qoraqalpogʻiston Respublikasi Joʻqorgʻi Kengesi va xalq deputatlari viloyatlar va Toshkent shahar Kengashlarining (budjet tashkilotlarining budjetdan tashqari jamgʻarmalari boʻyicha — Jamgʻarma kengashining) tavsiyalaridan kelib chiqib, kelgusi uch yillikda Dasturga kiritish taklif etilayotgan infratuzilma loyihalarini Oʻzbekiston Respublikasining Bosh vaziriga hamda Iqtisodiyot va moliya vazirligiga kiritadi. Bunda: tashabbuskorlar Dasturga kiritiladigan infratuzilma loyihalarining roʻyxatini Oʻzbekiston Respublikasi Prezidentining “Oʻzbekiston Respublikasining ijtimoiy va ishlab chiqarish infratuzilmasini rivojlantirish dasturi hamda boshqa davlat dasturlari ijrosi ustidan nazoratni kuchaytirishga doir qoʻshimcha chora-tadbirlar toʻgʻrisida” 2021-yil 10-dekabrdagi PQ-43-son qaroriga asosan tuzilgan tegishli tuman (shahar) va hududiy shtablar bilan kelishadi, budjet tashkilotlarining budjetdan tashqari jamgʻarmalari hisobidan amalga oshiriladigan loyihalar bundan mustasno; budjet tashkilotlari oʻzlarining budjetdan tashqari jamgʻarmalari hisobidan amalga oshiriladigan qurilish-taʼmirlash loyihalarini shakllantirib, markazlashgan holda Iqtisodiyot va moliya vazirligiga kiritadi va maʼlumotlarning toʻgʻri va haqqoniyligi uchun javobgar boʻladi. 31. Iqtisodiyot va moliya vazirligi tashabbuskorlar bilan birgalikda 1-mayga qadar davlat-xususiy sheriklik shartlari asosida amalga oshirilishi taklif etilayotgan infratuzilma loyihalarining roʻyxatini Dasturga kiritish uchun shakllantiradi. 32. Davlat aktivlarini boshqarish agentligi 1-mayga qadar boʻsh turgan, samarasiz foydalanilayotgan va infratuzilma loyihalarini joylashtirish imkoni mavjud boʻlgan davlat mulki obyektlarining roʻyxatini Dasturga kiritish uchun Iqtisodiyot va moliya vazirligiga taqdim etadi. 321. Loyiha tashabbuskorlari 1-mayga qadar xalqaro moliya institutlarining kreditlari ishtirokida belgilangan tartibda amalga oshirilayotgan loyihalar boʻyicha markazlashgan manbalar hisobidan budjet mablagʻlari kapital qoʻyilmalarga boʻlgan talablarni Iqtisodiyot va moliya vazirligiga taqdim etadi. 33. Iqtisodiyot va moliya vazirligi Davlat aktivlarini boshqarish agentligining takliflarini oʻrganish yakunlari boʻyicha 10-mayga qadar davlat-xususiy sheriklik shartlari asosida amalga oshirilishi taklif etilayotgan infratuzilma loyihalarini va infratuzilma loyihalarini joylashtirish imkoni mavjud boʻlgan davlat mulki obyektlari roʻyxatini tashabbuskorlarga tavsiyalar bilan birga yuboradi. 34. Tashabbuskorlar 1-iyunga qadar Iqtisodiyot va moliya vazirligiga quyidagilarni taqdim etadi: a) Dasturga kiritish uchun loyihalar portfelidan mazkur Nizomga 6-ilovaga muvofiq ustuvor infratuzilma loyihalarini tanlash mezonlariga asosan tanlab olingan infratuzilma loyihalarining roʻyxatini; b) Dasturga kiritish taklif etilayotgan har bir infratuzilma loyihalari boʻyicha ularni baholash jarayonini amalga oshirish uchun quyidagilarni oʻz ichiga olgan hujjatlar toʻplamini: mazkur Nizomga 7-ilovaga muvofiq shaklda Dasturga kiritish taklif etilayotgan infratuzilma loyihasining pasporti; obyektning texnik holati toʻgʻrisida maʼlumot; infratuzilma loyihasining asosiy xatarlari, shu jumladan, iqlim oʻzgarishi va tabiiy ofatlar xavfi haqidagi maʼlumotlar; arxitektura va qurilish sohasidagi qonunchilik hujjatlariga muvofiq tasdiqlangan loyiha hujjatlari; yangi boshlanayotgan obyektlar boʻyicha muhandislik tadqiqot va loyiha ishlarini bajarish uchun budjet xarajatlari hisobi; infratuzilma loyihasining smeta qiymati (loyihaoldi va loyiha hujjatlari tasdiqlangan obyektlar boʻyicha); ulushli moliyalashtirishda mahalliy budjetdan koʻzda tutilgan mablagʻlar, tashqi yordam mablagʻlari, qarz va boshqa manbalar hisobidan moliyalashtirish amalga oshirilishini tasdiqlovchi hujjatlar; loyihaning amal qilish muddati davomida operatsion va texnik xizmat koʻrsatish boʻyicha dastlabki xarajatlar (shu jumladan, iqlim oʻzgarishi oqibatlarini yumshatish tadbirlarini amalga oshirish uchun koʻzda tutilgan xarajatlar); mahalliy budjetdan birgalikda moliyalashtirilishi koʻzda tutilgan loyihalar boʻyicha xalq deputatlari Qoraqalpogʻiston Respublikasi viloyatlar va Toshkent shahar Kengashining bayonlari; investitsiya loyihalarining iqlim oʻzgarishi bilan bogʻliq koʻrsatkichlarga taʼsiri boʻyicha maʼlumotlar; qiymati 10 mln AQSH dollari va undan ortiq boʻlgan yirik infratuzilma loyihalarining ijtimoiy-iqtisodiy samaradorligini baholash natijalari toʻgʻrisidagi maʼlumot. 35. Iqtisodiyot va moliya vazirligi taqdim qilingan investitsiya takliflari asosida Dastur loyihasiga kiritish uchun infratuzilma loyihalarining dastlabki roʻyxatini kelgusi yil prognoz mablagʻlari doirasida shakllantiradi. Bunda Dasturga infratuzilma loyihalarini kiritish quyidagi ustuvorlik tartibida amalga oshiriladi: yildan yilga oʻtuvchi obyektlarni moliyalashtirish; tugallangan obyektlar boʻyicha kreditor qarzdorlikni soʻndirish; iqlim oʻzgarishi oqibatlarini yumshatish boʻyicha milliy maqsadlarni inobatga olgan holda rivojlantirish strategiyalari (konsepsiyalari) va Davlat dasturlariga kiritilgan infratuzilma loyihalari; tashabbuskorlar tomonidan jalb qilinadigan qoʻshimcha mablagʻlar hisobidan moliyalashtiriladigan obyektlar; davlat-xususiy sheriklik shartlari asosida amalga oshiriladigan infratuzilma loyihalari; boʻsh turgan va samarasiz foydalanilayotgan Davlat mulki obyektlariga joylashtiriladigan infratuzilma loyihalari; mazkur Nizomga 6-ilovada koʻrsatilgan mezonlarga mos keladigan infratuzilma loyihalari. 36. Dasturning manzilli qismiga Nizomning 34 va 35 bandlarida koʻrsatilgan tartibda shakllangan infratuzilma loyihalaridan tashqari quyidagilar kiritiladi: Oʻzbekiston Respublikasi Oliy Majlisi palatalarining qarorlari, Oʻzbekiston Respublikasi Prezidentining va Hukumatning hujjatlarida nazarda tutilgan obyektlar; Davlat tomonidan qoʻriqlanishi lozim boʻlgan shaxslarning xavfsizligini taʼminlash, Oʻzbekiston Respublikasining mudofaa qobiliyatini, xavfsizligini taʼminlash va ichki tartibni saqlash, shuningdek, vakolatli organ tomonidan tabiiy ofatlardan zarar koʻrgani tasdiqlangan obyektlarni tiklashga (aniqlashga) qaratilgan loyihalar. 37. Dasturni amalga oshirishni birinchi yilida yildan yilga oʻtuvchi loyihalar hamda mazkur Nizom talablari asosida tanlangan yangidan boshlanayotgan infratuzilma loyihalari kiritiladi. 38. Iqtisodiyot va moliya vazirligi Dasturga kiritilgan infratuzilma loyihalarining koʻrsatkichlari bajarilishini tanqidiy tahlil qiladi, ularning rivojlantirish konsepsiyalariga (strategiyalariga) va moliyaviy resurslarga bogʻliqligini inobatga olgan holda oʻzgartirishlar (qoʻshimchalar) kiritadi. 39. Dasturni amalga oshirishni ikkinchi yilida birinchi yildan oʻtuvchi, qiymatiga oʻzgartirish kiritilgan, mazkur Nizom talablari asosida tanlangan hamda loyihaoldi va (yoki) loyiha hujjatlari birinchi yilda ishlab chiqilgan infratuzilma loyihalari kiritiladi. 40. Dasturni amalga oshirishning uchinchi yilida ikkinchi yildan oʻtuvchi, qiymatiga oʻzgartirish kiritilgan, mazkur Nizom talablari asosida tanlangan hamda loyihaoldi va (yoki) loyiha hujjatlari ikkinchi yilda ishlab chiqilgan infratuzilma loyihalari kiritiladi. 41. Tashabbuskorlar infratuzilma loyihalarining roʻyxatini ajratilgan kapital quyilmalarning prognoz limitlari doirasida ishlab chiqadilar. Bunda budjet tashkilotlarining budjetdan tashqari jamgʻarmalari hisobidan amalga oshiriladigan loyihalarning roʻyxati Jamgʻarma kengashi tasdiqlagan limitlar doirasida budjet tashkilotlari tomonidan ishlab chiqiladi. 411. Oʻzbekiston Respublikasi Prezidenti va Hukumatining tegishli hujjatlariga asosan Ijtimoiy va ishlab chiqarish infratuzilmasini rivojlantirish dasturlariga kiritilishi belgilangan, biroq Dasturda nazarda tutilmagan loyihalar (obyektlar) kelgusi yillar dasturlarini shakllantirishda ustuvor ravishda inobatga olinadi. 42. Tashabbuskorlar maʼlumotlarning haqqoniyligi uchun hamda taklif etilayotgan infratuzilma loyihalarining mazkur Nizom talablari asosida belgilangan ustuvorlikka mos ravishda tanlanishiga masʼul hisoblanadi. 43. Iqtisodiyot va moliya vazirligi 20-iyunga qadar tashabbuskorlar tomonidan taqdim etilgan infratuzilma loyihalarini koʻrib chiqib, Dasturga kiritish taklif etilayotgan infratuzilma loyihalarining dastlabki manzilli roʻyxatini shakllantiradi va Vazirlar Mahkamasiga kiritadi. 44. Vazirlar Mahkamasi 1-iyulga qadar Dasturga kiritish taklif etilayotgan infratuzilma loyihalarini amalga oshirishning maqsadga muvofiqligini oʻrganadi hamda loyihalarning dastlabki manzilli roʻyxati Vazirlar Mahkamasi Rayosatida tasdiqlanishini taʼminlaydi. Bunda budjet tashkilotlarining budjetdan tashqari jamgʻarmalari hisobidan amalga oshiriladigan loyihalarning dastlabki manzilli roʻyxati Vazirlar Mahkamasi Rayosati bayoniga alohida ilova sifatida tasdiqlanadi. 441. Iqtisodiyot va moliya vazirligi Vazirlar Mahkamasi Rayosati tomonidan tasdiqlangan loyihalarning dastlabki manzilli roʻyxati asosida kelgusi yil loyihalarining loyihaoldi va (yoki) loyiha hujjatlarini ishlab chiqish va ekspertizadan oʻtkazish uchun zarur mablagʻlarni joriy yilda ajratilishini taʼminlaydi. Bunda budjet tashkilotlarining budjetdan tashqari jamgʻarmalari hisobidan amalga oshiriladigan loyihalarning loyihaoldi va (yoki) loyiha hujjatlarini ishlab chiqish va ekspertizadan oʻtkazish uchun zarur mablagʻlar budjet tashkilotlari tomonidan ajratiladi. 442. Vazirlik va idoralar, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari Dasturning tasdiqlangan dastlabki parametrlari doirasida yangi tashkil etiladigan quvvatlar, shuningdek, loyihalarni ishga tushirish muddatlarini hisobga olgan holda, kelgusi davr uchun oʻz tasarrufidagi obyektlar boʻyicha budjet mablagʻlari hisobidan amalga oshiriladigan texnik xizmat koʻrsatish va saqlash xarajatlariga boʻlgan ehtiyojlar hisoblab chiqilishini taʼminlaydi. 443. Iqtisodiyot va moliya vazirligi 10-oktabrga qadar kelgusi yil uchun tayyorlangan “Oʻzbekiston Respublikasining Davlat budjeti toʻgʻrisida”gi Qonuni loyihasidan kelib chiqqan holda, tashabbuskorlarga Dastur doirasida tarmoqlar va hududlar boʻyicha prognoz limitlari toʻgʻrisidagi maʼlumotlarni (qayta koʻrib chiqish va muvofiqlashtirish uchun) yuboradi. 45. Tashabbuskorlar Qurilish va uy-joy kommunal xoʻjaligi vazirligi bilan birgalikda 1-oktabrga qadar Dasturning dastlabki manzilli roʻyxatiga kiritilgan infratuzilma loyihalarining loyihaoldi va (yoki) loyiha hujjatlarining ishlab chiqilishini va 1-noyabrga qadar ushbu loyihaoldi va (yoki) loyiha hujjatlari ekspertizadan oʻtkazilishini taʼminlaydi. 451. Iqtisodiyot va moliya vazirligi Dasturning yakuniy loyihasiga davlat-xususiy sheriklik ishtirokidagi hamda xalqaro moliya institutlari kreditlari hisobidan belgilangan tartibda amalga oshiriladigan loyihalarning budjet kapital qoʻyilmalari qismi, shuningdek, budjet tashkilotlarining budjetdan tashqari jamgʻarmalari hisobidan amalga oshiriladigan loyihalarning manzilli roʻyxati boʻyicha alohida ilovalarni kiritadi. 46. Iqtisodiyot va moliya vazirligi 10-noyabrga qadar kelgusi yil “Oʻzbekiston Respublikasining davlat budjeti toʻgʻrisida”gi qonunida nazarda tutilgan prognoz limitlar doirasida dasturni tasdiqlash boʻyicha Oʻzbekiston Respublikasi Prezidenti qarori loyihasini tegishli vazirlik va idoralar bilan kelishgan holda Vazirlar Mahkamasiga kiritadi. 47. Vazirlar Mahkamasi 20-noyabrga qadar Dasturni tasdiqlash boʻyicha Oʻzbekiston Respublikasi Prezidenti qarori loyihasini Oʻzbekiston Respublikasi Prezidenti Administratsiyasiga kiritadi. 48. Tasdiqlangan Dastur tashabbuskorlar tomonidan yangidan boshlanayotgan infratuzilma loyihalari boʻyicha tender (tanlov) oʻtkazish uchun asos hisoblanadi. 49. Dasturga quyidagi hollarda: Vazirlar Mahkamasi Rayosati tomonidan — Dasturning asosiy parametrlariga tasdiqlangan loyihaoldi va (yoki) loyiha hujjatlari hamda moliyalashtirish manbalari mavjud boʻlgan qoʻshimcha loyihalar (obyektlar) kiritilishi, amalga oshirilmagan loyihalar (obyektlar) chiqarib tashlanishini, shuningdek, kapital qoʻyilmalarning buyurtmachilar (tashabbuskorlar) oʻrtasida qayta taqsimlanishini nazarda tutuvchi oʻzgartirishlar va (yoki) qoʻshimchalar; Iqtisodiyot va moliya vazirligi tomonidan — loyihaoldi va (yoki) loyiha hujjatlarini ishlab chiqish hamda ekspertizadan oʻtkazish, shuningdek, eng yaxshi takliflarni tanlash (tender) yakunlariga muvofiq Dastur doirasida amalga oshirilayotgan loyihalar (obyektlar) parametrlariga buyurtmachilar (tashabbuskorlar) boʻyicha belgilangan kapital qoʻyilmalar limitlari doirasida tuzatish va aniqliklar kiritilishi mumkin. Bunda Dasturning asosiy parametrlariga oʻzgartirish va (yoki) qoʻshimchalar kiritish boʻyicha takliflar Vazirlar Mahkamasiga Iqtisodiyot va moliya vazirligi tomonidan manfaatdor vazirlik va idoralar hamda Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklarining asosli takliflariga binoan Oʻzbekiston Respublikasi Budjet kodeksida nazarda tutilgan Davlat budjetining xarajatlar yoyilmasiga oʻzgartirishlar kiritish tartiblariga qatʼiy amal qilgan holda kiritiladi. 50. Tasdiqlangan Dastur doirasida birinchi darajali budjet mablagʻlarini taqsimlovchilar uchun koʻzda tutilgan mablagʻlarning 10 foiz va undan ortiq miqdordagi mablagʻlarni birinchi darajali budjet mablagʻi taqsimlovchidan boshqa birinchi darajali budjet mablagʻlarini taqsimlovchiga oʻtkazish belgilangan tartibda Oʻzbekiston Respublikasining Davlat budjeti toʻgʻrisidagi Qonuniga tegishli oʻzgartirishlar kiritish orqali amalga oshiriladi. 51. Iqtisodiyot va moliya vazirligi Dastur doirasida amalga oshirilayotgan infratuzilma loyihalari roʻyxatini (qonunchilik hujjatlarida oshkor etilmasligi belgilangan infratuzilma loyihalari bundan mustasno) va ular uchun ajratilgan mablagʻlar toʻgʻrisida tarmoqlar va hududlar kesimidagi maʼlumotlarni har chorak yakunlariga koʻra, chorakdan keyingi oyning 25-sanasidan kechiktirmasdan oʻzining rasmiy veb-saytida joylashtiradi. Rasmiy veb-saytida joylashtirilgan maʼlumotda har bir infratuzilma loyihasi boʻyicha quyidagi maʼlumotlar aks ettirilishi lozim: obyektning nomi va joylashgan manzili (viloyat, tuman, shahar, aholi punkti va boshqalar); obyektning qiymati va uni foydalanishga topshirish muddati (yil, oy); joriy moliya yili uchun kapital quyilmalarning limiti; bajarilgan ishlar, hisobot davrida amalga oshirilgan moliyalashtirish va infratuzilma loyihasi doirasida oʻzlashtirilgan mablagʻlar miqdori; infratuzilma loyihasini amalga oshirishdan kutilayotgan natija. 52. Mazkur Nizom talablarini buzgan shaxslar qonunchilikda belgilangan tartibda javobgar boʻladilar. _____________________________________ (loyiha nomi) T/r Nomlanishi Birlik Maʼlumot 1. Loyihaning joylashgan manzili 2. Qurilgan yili hamda rekonstruksiya / taʼmirlash ishlari amalga oshirilgan yil (oxirgi marta) 3. Mavjud quvvat 4. Idoraviy taalluqliligi 5. Shtat birliklari soni 6. Obyektda oxirgi marta amalga oshirilgan qurish, rekonstruksiya qilish, mukammal taʼmirlash va jihozlash ishlari toʻgʻrisida maʼlumot (ish bajarilgan yil, quvvati va ajratilgan mablagʻ miqdori) Qurilish Rekonstruksiya qilish Mukammal taʼmirlash Jihozlash 7. Amaldagi quvvat 8. Obyekt hududining kadastr hujjatlari boʻyicha umumiy maydoni 9. Alohida turuvchi bino / inshoot, ularning vazifasi / yoʻnalishlari va turlari (standart yoki moslashtirilgan) shu jumladan: oʻquv korpusi sport zali ... 10. Mavjud bino / inshootning mavjud maydoni, shundan har bir bino / inshoot: oʻquv korpusi sport zali ... 11. Qamrab olingan aholi soni 12. Obyektning texnik holati, mavjud bino / inshootlar (har biri boʻyicha alohida) oʻquv korpusi sport zali ... 13. Bino / inshootlarni muhandislik-kommunikatsiya tarmoqlari bilan taʼminlash (mavjud yoki mavjud emas, mavjud boʻlsa quvvatini koʻrsatish) elektr taʼminoti gaz taʼminoti suv taʼminoti markazlashtirilgan kanalizatsiya issiqlik taʼminoti 14. Loyihani amalga oshirish uchun qisqacha asos (zarur boʻlganda qoʻshimcha tegishli maʼlumotlar aks ettiriladi) 15. Loyihani amalga oshirishda erishiladigan yutuqlarni qisqacha asoslash (zarur boʻlganda qoʻshimcha tegishli maʼlumotlar aks ettiriladi) 16. Loyihani amalga oshirish boʻyicha taklif Qurilish, shundan: … Qayta taʼmirlash, shundan: oʻquv korpusi … Kapital taʼmirlash, shundan: sport zali … BosqichlarIjrochilarTadbirlarBajarish muddatlariI bosqichIqtisodiyot va moliya vazirligiIjtimoiy va ishlab chiqarish infratuzilmasini rivojlantirish dasturi (keyingi oʻrinlarda — Dastur) loyihasiga kiritish uchun investitsiya takliflarini taqdim etish shakllari namuna va maketlarini ishlab chiqib, loyiha tashabbuskorlariga joʻnatish.Har yili 1-fevralga qadarII bosqichIqtisodiyot va moliya vazirligiKelgusi yil uchun qurilish sohasida narxlarning oʻzgarish deflyatori prognoz koʻrsatkichlarini Qurilish va uy-joy kommunal xoʻjaligi vazirligiga taqdim etish.Har yili 1-martga qadarQurilish va uy-joy kommunal xoʻjaligi vazirligiNarxlarning oʻzgarish deflyatori prognoz koʻrsatkichlarini chuqur tahlil qilgan holda kelgusi yil uchun moʻljallangan qurilish, rekonstruksiya va mukammal taʼmirlash obyektlarining sohalar boʻyicha oʻrtacha qiymatini ishlab chiqish va Iqtisodiyot va moliya vazirligiga taqdim etish.Har yili 1-aprelga qadarIII bosqichVazirlik va idoralar, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklariDasturga kiritish taklif etilayotgan infratuzilma loyihalarining roʻyxatini tuman (shahar) hokimlari va sektor rahbarlari bilan birgalikda ularni amalga oshirish zarurati hamda ularning joylashuvi boʻyicha keng jamoatchilik fikrini oʻrganish.Budjet tashkilotlarining budjetdan tashqari jamgʻarmalari hisobidan amalga oshiriladigan infratuzilma loyihalarini Jamgʻarma kengashi tomonidan koʻrib chiqilishini taʼminlash.Har yili 1-aprelga qadarIV bosqichIqtisodiyot va moliya vazirligi, Vazirlik va idoralarDasturda belgilangan maqsadli moʻljallardan kelib chiqib, kelgusi yil uchun ajratiladigan kapital qoʻyilmalar miqdorining dastlabki parametrlarini vazirlik va idoralar, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklariga yuborish.Budjet tashkilotlarining budjetdan tashqari jamgʻarmalari hisobidan amalga oshiriladigan loyihalar boʻyicha kapital qoʻyilmalar limitlari hajmini Jamgʻarma kengashi tomonidan tasdiqlanishini taʼminlashHar yili 10-aprelga qadarV bosqichVazirlik va idoralar rahbarlari, Qoraqalpogʻiston Respublikasi Vazirlar Kengashi raisi, viloyatlar va Toshkent shahar hokimlariQoraqalpogʻiston Respublikasi Joʻqorgʻi Kengesi va xalq deputatlari viloyatlar va Toshkent shahar Kengashlarining (budjet tashkilotlarining budjetdan tashqari jamgʻarmalari boʻyicha Jamgʻarma kengashining) tavsiyalaridan kelib chiqib, kelgusi uch yillikda Dasturga kiritish taklif etilayotgan infratuzilma loyihalarni Oʻzbekiston Respublikasining Bosh vaziriga hamda Iqtisodiyot va moliya vazirligiga shaxsiy kafillik asosida kiritish.*Har yili 1-mayga qadarIqtisodiyot va moliya vazirligiDavlat-xususiy sheriklik shartlari asosida amalga oshirilishi taklif etilayotgan infratuzilma loyihalarining roʻyxatini Dasturga kiritish uchun shakllantiradi.Davlat aktivlarini boshqarish agentligiBoʻsh turgan, samarasiz foydalanilayotgan va infratuzilma loyihalarini joylashtirish imkoni mavjud boʻlgan davlat mulki obyektlarning roʻyxatini Dasturga kiritish uchun Iqtisodiyot va moliya vazirligiga taqdim etish.Loyiha tashabbuskorlariXalqaro moliya institutlarining kreditlari ishtirokida belgilangan tartibda amalga oshirilayotgan loyihalar boʻyicha markazlashgan manbalar hisobidan budjet mablagʻlari kapital qoʻyilmalarga boʻlgan talablarni Iqtisodiyot va moliya vazirligiga taqdim etish.VI bosqichIqtisodiyot va moliya vazirligiDavlat aktivlarini boshqarish agentligining takliflari va davlat-xususiy sheriklik shartlari asosida amalga oshirilishi taklif etilayotgan infratuzilma loyihalarining roʻyxatini oʻrganish yakunlari boʻyicha davlat-xususiy sheriklik shartlari asosida amalga oshirilishi taklif etilayotgan infratuzilma loyihalarini va infratuzilma loyihalarini joylashtirish imkoni mavjud boʻlgan davlat mulki obyektlari roʻyxatini tashabbuskorlarga tavsiyalar bilan birga yuborish.Har yili 10-mayga qadarVII bosqichVazirlik va idoralar, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklariTasdiqlangan loyihalar portfelidan tanlab olingan — loyihalar roʻyxatini va loyihalar boʻyicha hujjatlar toʻplamini Iqtisodiyot va moliya vazirligiga taqdim etish.Har yili 1-iyunga qadarVIII bosqichIqtisodiyot va moliya vazirligiDasturga kiritish uchun taklif qilingan loyihalarning dastlabki manzilli roʻyxatini Vazirlar Mahkamasiga kiritish.Har yili 20-iyunga qadarIX bosqichVazirlar MahkamasiLoyihalarning dastlabki manzilli roʻyxati Vazirlar Mahkamasi Rayosatida tasdiqlanishini taʼminlash.Har yili 1-iyulga qadarX bosqichIqtisodiyot va moliya vazirligi, budjet tashkilotlariVazirlar Mahkamasi Rayosati (tomonidan tasdiqlangan loyihalarning dastlabki manzilli roʻyxati asosida kelgusi yil loyihalarining loyihaoldi va (yoki) loyiha hujjatlarini ishlab chiqish va ekspertizadan oʻtkazish uchun zarur boʻlgan mablagʻlar ajratilishini taʼminlash.Belgilangan tartibdaXI bosqichVazirlik va idoralar, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, Qurilish va uy-joy kommunal xoʻjaligi vazirligiDasturning dastlabki manzilli roʻyxatiga kiritilgan infratuzilma loyihalarining loyihaoldi va (yoki) loyiha-hujjatlari ishlab chiqilishini taʼminlash.Har yili 1-oktabrga qadarInfratuzilma loyihalarining loyihaoldi va (yoki) loyiha hujjatlarini ekspertizadan oʻtkazilishini taʼminlash.Har yili 1-noyabrga qadarXII bosqichIqtisodiyot va moliya vazirligiDasturni tasdiqlash boʻyicha Oʻzbekiston Respublikasi Prezidenti qarori loyihasini oʻrnatilgan tartibda vazirlik va idoralar, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bilan kelishilgan holda Vazirlar Mahkamasiga. kiritish.Har yili 10-noyabrga qadarXIII bosqichVazirlar MahkamasiDasturni tasdiqlash boʻyicha Oʻzbekiston Respublikasi Prezidenti qarori loyihasini Oʻzbekiston Respublikasi Prezidenti Administratsiyasiga kiritish.Har yili 20-noyabrga qadar 1. Budjet tizimi budjetlari hisobidan moliyalashtiriladigan infratuzilma loyihalari quyidagi mezonlar asosida tanlanadi va ular yordamida loyihaning ahamiyati baholanadi (aniqlanadi): majburiy mezonlar — ushbu mezonlarga rioya qilmaslik boshqa xususiyatlardan qatʼi nazar loyihani Dasturga kiritilmasligiga sabab boʻladi. Agar loyiha majburiy shartlarga muvofiq boʻlmasa, baholash mezonlari hisobga olinmaydi. baholash mezonlari — mazkur mezonlar boʻyicha infratuzilma loyihalari ballar qoʻyish orqali baholanadi. Baholash mezonlari sifat va miqdor koʻrinishida boʻlishi mumkin; tarmoq mezonlari — maʼlum tarmoq boʻyicha infratuzilma loyihalarini amalga oshirishning ustuvorligini aniqlash boʻyicha alohida mezonlar. 2. Quyidagilar majburiy mezonlar hisoblanadi: obyektning davlat mulki obyektlari yoki mahalliy ijro etuvchi hokimiyat organlari mulki toifasiga kirishi; infratuzilma loyihasining rivojlantirish strategiyalari (konsepsiyalari) Davlat dasturlariga kiritilganligi, shuningdek, Oʻzbekiston Respublikasi Oliy Majlisi palatalarining qarorlari, Oʻzbekiston Respublikasi Prezidentining va Hukumatning hujjatlarida nazarda tutilganligi. Majburiy mezonlar favqulodda vaziyatlar va tabiiy ofatlar natijasida zarar koʻrgan obyektlarni tanlash va baholashga qoʻllanilmaydi. 3. Baholash mezonlari va tarmoq mezonlari quyida keltirilgan tartibda baholanadi: T/rMezonlarBallarni berish shartlariBallarning vazniI.Baholash mezonlari: 1.Aholi hayoti va sogʻligi uchun tabiiy va texnogen ofatlar, epidemiologik vaziyat boʻyicha xavfni bartaraf etish, iqlim oʻzgarishiga moslashuvchan va uning oqibatlarini yumshatish, vakolatli organ tomonidan tabiiy ofatlardan zarar koʻrgani tasdiqlangan obyektlarni tiklashga (aniqlashga) qaratilgan loyihalar toifasiga tegishliligiTegishli5Tegishli emas02.Loyihani amalga oshirish zarurati va maqsadining son va sifat koʻrsatkichlarini asoslash hisob-kitoblari (maʼlumotlari) mavjudligiMavjud5Mavjud emas03.Loyiha ahamiyatining darajasiRespublika5Viloyat10Bir qancha shahar va tumanlar15Tuman va shaharlar20Tuman yoki shaharlar254.Loyihaning samaradorligi, shu jumladan, ijtimoiy samarasiObyekti xizmat koʻrsatishni koʻzda tutib, toʻgʻridan toʻgʻri muammoni, shu jumladan, ijtimoiy muammolarni hal etishga hissa qoʻshishga qaratilgan10Loyiha boʻyicha alohida muammolar, shu jumladan, ijtimoiy muammolarni hal etishga qaratilgan koʻrsatkichlar belgilangan5Loyiha samaradorligini aniqlash qiyin05.Obyektning texnik holatiYaroqsiz (foydalanib boʻlmaydi)20Oʻrtachadan past (rekonstruksiya qilish talab etiladi)10Oʻrta holatda (kapital taʼmirlash talab etiladi)56.Loyihaning barcha xatarlari va ularning miqdorini aniqlash, xavflar reytingi, ularni kamaytirish strategiyasi va qoldiq xavflarni baholash (xavf kamaygandan keyingi strategiyasi).Batafsil xavflar reyestri va xatarlarni boshqarish rejasining mavjudligi10Loyihani amalga oshirishda asosiy xatarlarning sifatli tavsifi mavjudligi5Xavflar reyestri yoki xatarlarni boshqarish rejasi mavjud emas07.Obyektda oxirgi ish bajarilish vaqti (qurilish, rekonstruksiya qilish va kapital taʼmirlash)Amalga oshirilmagan2010 yildan 15 yilgacha105 dan 10 yilgacha55 yilgacha08.Loyihani mahalliy budjetdan moliyalashtirish darajasi50 foiz va undan ortiq1050 foizgacha5yoʻq09.Tasdiqlangan loyihaoldi va (yoki) loyiha hujjatlari mavjudligiMavjud10Mavjud emas010.Yangi ish oʻrinlari yaratishYaratish koʻzda tutilgan5Yaratish kuzda tutilmagan011.Moliyaviy resurslarning asoslangan hisob-kitobi va moliyalashtirish manbalari aniqlanganligiMavjud10Mavjud emas012.Loyihaning tashqi-muhandislik tarmoqlari va transport infratuzilmasi bilan taʼminlash holatiTaʼminlangan10Qisman taʼminlangan5Taʼminlanmagan013.Loyihaning oʻrnatilgan quvvatidan foydalanish uchun isteʼmolchilar (foydalanuvchilar) yetarliligiYetarli miqdorda mavjud10Yetarli emas014.Loyiha xizmat koʻrsatadigan (qamrab olinadigan) aholi soni10 ming nafardan ortiq205 mingdan 10 ming nafargacha151 mingdan 5 ming nafargacha101 ming nafardan kam5II.Tarmoq mezonlari: Taʼlim muassasalari (maktablar, maktabgacha taʼlim tashkilotlari, oliy taʼlim tashkilotlari)1.Navbatchilik koeffitsiyenti (oʻquvchilar sonining taʼlim muassasasining quvvatiga nisbati)2 va undan ortiq151,5 dan 2 gacha101 dan 1.5 gacha51 dan kam02.Sport zallarining mavjudligiMavjud emas15Mavjud, ammo rekonstruksiya qilishga muhtoj10Mavjud, ammo kapital taʼmirlashga muhtoj5Mavjud0Sogʻliqni saqlash obyektlari3.Birlamchi kasallanish darajasi (100 ming aholiga)30 mingdan kam1530 mingdan 40 minggacha1040 mingdan 50 minggacha550 mingdan ortiq14.Har bir fuqaroga yiliga poliklinikaga tibbiy tashriflar soni (tashriflar)5 tadan kam155 tadan 7 gacha107 tadan 10 tagacha510 tadan koʻp1Ichimlik va oqova suv obyektlari5.Aholining ichimlik suvi bilan taʼminlanganlik darajasi10 foizdan kam1510 dan 30 foizgacha1030 dan 50 foizgacha550 foizdan ortiq16.Aholini markazlashtirilgan kanalizatsiya tarmoqlari bilan taʼminlash10 foizdan kam1510 dan 30 foizgacha1030 dan 50 foizgacha5Melioratsiya obyektlari7.Sugʻoriladigan yerlarning shoʻrlanish darajasi50 foiz va undan ortiq1530 dan 50 foizgacha1020 dan 30 foizgacha520 foizdan kam0Sugʻorish obyektlari8.Yerlarni sugʻorish darajasi50 gektar va undan ortiq2010 dan 50 gektargacha155 dan 10 gektargacha101 dan 5 gektargacha51 gektardan kam09.Sugʻoriladigan maydon10 ming gektardan ortiq55 — 10 ming gektar41 — 5 ming gektar2ming gektardan kam110.Sugʻorish tarmogʻining foydali ish koeffitsiyenti0,5 dan past250,5 dan 0,6 gacha200,6 dan 0,7 gacha150,7 dan 0,8 gacha511.Nasos orqali suv oladigan kanallar 3 ta va undan ortiq koʻtarma nasos yordamida suv olish7,52 ta koʻtarma nasos yordamida suv olish51 ta koʻtarma nasos yordamida suv olish2,512.Koʻtarma usulidagi kanallarKoʻtarma qismi 50 foizdan yuqori 10Koʻtarma qismi 50 foizgacha 513.Texnik holati yomonlashgan kanallarDastlabki loyihaviy koʻrsatkichlar oʻzgarishi 50 foizdan oshgan10Dastlabki loyihaviy koʻrsatkichlar oʻzgarishi 50 foizgacha514.Kanalning rekonstruksiya (betonlashtirish) qilingandan keyin loyqa choʻkmaslik holati Suv tezligi 1 m/s dan yuqori 5Suv tezligi 0,5 m/s dan 1 m/s gacha215.Kanaldagi filtratsiya natijasida sizot suvlar koʻtarilishiSizot suvlar chuqurligi 1,5 metrgacha 10Sizot suvlar chuqurligi 1,5 — 2 metr5”. 4. Loyihalarning ustuvorligini belgilashda mazkur Nizom bilan belgilangan mezonlar boʻyicha har bir loyihaning ballar vazni hisoblab chiqariladi va eng koʻp ball toʻplagan loyiha birinchi navbatda Dasturga kiritiladi. Bunda tabiiy ofat natijasida zarur koʻrgan obyektlar, davlat mudofaasi va xavfsizligi ahamiyatiga ega boʻlgan obyektlar, Oʻzbekiston Respublikasi Prezidenti hujjatlarida nazarda tutilgan loyihalarga ustuvorlik beriladi. 5. Ushbu mezonlarga Iqtisodiyot va moliya vazirligining manfaatdor vazirlik va idoralar bilan kelishilgan holda kiritilgan taklifiga asosan Vazirlar Mahkamasi Rayosati tomonidan oʻzgartirishlar (qoʻshimchalar) kiritilishi mumkin. Vazirlar Mahkamasi Rayosati tomonidan tasdiqlangan mezonlar Iqtisodiyot va moliya vazirligi tomonidan Dastur loyihasiga kiritish uchun investitsiya takliflarini taqdim etish shakllari namuna va maketlari bilan birgalikda tashabbuskorlarga yuborilishi lozim. Iqtisodiyot va moliya vazirligi tomonidan Dastur loyihasiga kiritish uchun investitsiya takliflarini taqdim etish shakllari namuna va maketlari tashabbuskorlarga yuborilgandan keyingi yil davomida mezonlarga oʻzgartirish kiritishga yoʻl qoʻyilmaydi. 1. Mazkur Nizom budjet tizimi budjetlarining kapital qoʻyilmalari hisobidan obyektlarni moliyalashtirish tartibini belgilaydi. Ushbu Nizom talablari boshqa manbalardan moliyalashtiriladigan obyektlar uchun tavsiyaviy xususiyatga ega. 2. Mazkur Nizomda quyidagi asosiy tushunchalardan foydalaniladi: buyurtmachi — obyektlar boʻyicha loyihalashtirish, qurish, rekonstruksiya qilish, mukammal taʼmirlash va jihozlash ishlarini tashkil etish vazifasi yuklatilgan yuridik shaxs; budjet tizimi budjetlari — Oʻzbekiston Respublikasining Davlat budjeti, davlat maqsadli jamgʻarmalari budjetlari va budjet tashkilotlarining budjetdan tashqari jamgʻarmalari; budjet tashkilotlarining budjetdan tashqari jamgʻarmalari — qonunchilikda nazarda tutilgan manbalar hisobidan budjet tashkiloti tasarrufiga kelib tushadigan mablagʻlar; budjet tashkilotlarining budjetdan tashqari jamgʻarmalari kengashi (keyingi oʻrinlarda — Jamgʻarma kengashi) — budjet tashkiloti rahbarining buyrugʻi (qarori) asosida tashkil etilgan, budjetdan tashqari jamgʻarma faoliyatiga umumiy rahbarlik qiluvchi va jamgʻarmaga kelib tushgan mablagʻlardan ochiqlik va jamoatchilikka hisobdorlik tamoyillari asosida foydalanishni taʼminlovchi organ; yetkazib beruvchi (ishlab chiqaruvchi) — obyektni barpo etishda foydalaniladigan moddiy-texnik resurslarni, tovarlarni (ishlarni, xizmatlarini), asbob-uskunalarni ishlab chiqaruvchi va (yoki) yetkazib beruvchi yuridik yoki jismoniy shaxs; ish hujjatlari — alohida binolar (inshootlar) va ish turlari uchun tuziladigan ish chizmalarining kompleksi; loyiha-qidiruv ishlarining manzilli roʻyxati — loyiha hujjatlarini (ishchi loyiha, ish hujjatlari, loyiha-smeta hujjatlari) ishlab chiqish muddatlarini, ishlar hajmini (quvvatini), umumiy va qoldiq qiymatlarini, obyekt uchun joriy moliya yilda ajratiladigan kapital qoʻyilmalar miqdorini, loyiha tashkilotlarining nomini oʻzida aks ettiruvchi moliyaviy hujjat; loyiha va pudrat tashkiloti — obyektlar boʻyicha loyihalashtirish, qurish, rekonstruksiya qilish, mukammal taʼmirlash ishlarini bajarish uchun davlat xaridlari toʻgʻrisidagi qonunchilik hujjatlariga muvofiq tanlab olingan tashkilot; shaxsiy kabinet — loyiha tashabbuskorlari va buyurtmachilarga elektron platformada maʼlumotlarni kiritish, yuklash, saqlash, yuborish va tasdiqlash funksiyalarini amalga oshirish maqsadida biriktirilgan sahifa; elektron platforma — dasturlarning amalga oshirilishini monitoring qilish va manzilli roʻyxatlarni kelishishning avtomatlashtirilgan axborot tizimi; qurilishlarning manzilli roʻyxati — ijtimoiy va ishlab chiqarish infratuzilmasini rivojlantirish dasturi (keyingi oʻrinlarda — dastur) doirasida har bir obyektda qurish, rekonstruksiya qilish, mukammal taʼmirlash va jihozlash ishlarini amalga oshirish muddatini, ularning hajmi va quvvatini, umumiy va qoldiq qiymatlarini, joriy moliya yilida ajratiladigan kapital qoʻyilmalar miqdorini, foydalanishga topshiriladigan quvvatlarini, obyekt boʻyicha olingan ekspertiza xulosasi toʻgʻrisidagi maʼlumotlar hamda pudrat tashkilotining nomini oʻzida aks ettiruvchi moliyaviy hujjat; ID raqam — Dastur doirasida loyihani amalga oshirishdan boshlab uning foydalanishga topshirilgunga qadar Iqtisodiyot va moliya vazirligi tomonidan elektron platformada identifikatsiya qilish uchun bir loyihaga beriladigan maxsus raqam. 3. Obyektni loyihalashtirish, qurish, rekonstruksiya qilish, mukammal taʼmirlash va jihozlash (keyingi oʻrinlarda — qurilish) boʻyicha shartnoma davlat xaridlari toʻgʻrisidagi qonunchilik talablariga asosan aniqlanadigan loyiha tashkiloti, yetkazib beruvchi va (yoki) pudratchilar (keyingi oʻrinlarda — pudratchi) bilan qurilishning butun davriga tuziladi. Shartnoma Oʻzbekiston Respublikasining Fuqarolik kodeksi, “Xoʻjalik yurituvchi subyektlar faoliyatining shartnomaviy-huquqiy bazasi toʻgʻrisida”gi Oʻzbekiston Respublikasi Qonuni hamda qurilish sohasidagi boshqa qonunchilik hujjatlari talablariga muvofiq tuziladi. 4. Obyektlarning qurilishiga shartnoma davlat xaridlari toʻgʻrisidagi qonunchilik hujjatlarining va tuzilgan shartnomaning shartlariga muvofiq qurilish ishlarini bajarishga qodir boʻlgan pudratchi — yuridik shaxslar bilan tuziladi. Zarurat boʻlganda, qoʻshma faoliyat toʻgʻrisidagi shartnomaga muvofiq ish koʻruvchi yuridik shaxs maqomiga ega boʻlmagan yuridik shaxslarning birlashmasi qurilish shartnomasi boʻyicha bosh pudratchi boʻlishi mumkin. 41. Tashabbuskorlar budjet tashkilotlarining budjetdan tashqari jamgʻarmalari hisobidan loyihalarni amalga oshirishda loyihalarni boshqarish va texnik nazorat xizmatlarini koʻrsatish uchun belgilangan tartibda ixtisoslashgan buyurtmachi xizmati tashkiloti bilan shartnomalar tuzgan holda, obyekt qiymatining toʻliq va (yoki) qisman (moliyalashtirish grafiklaridan kam boʻlmagan holda) moliyalashtirib borilishini taʼminlaydi. Bunda: har bir obyekt (loyiha) boʻyicha gʻaznachilik organlaridan alohida hisobvaraq ochiladi; tashabbuskorlar oʻzlarining bank hisobvaraqlaridagi mavjud mablagʻlari hisobidan qurilish-taʼmirlash loyihalarini amalga oshirishda zarur boʻlgan mablagʻlarning obyekt (loyiha) boʻyicha gʻaznachilik organlaridan ochilgan hisobvaraqlarga yoʻnaltirilishini taʼminlaydi. 5. Buyurtmachi va pudratchi, buyurtmachi va loyiha tashkiloti, pudratchi va subpudratchilar, asbob-uskunalar va qurilish materiallari (ishlar, xizmatlar) yetkazib beruvchilar oʻrtasidagi shartnomalar vositachi tashkilotlar va boshqa oraliq boʻgʻinlarning ishtirokisiz amalga oshiriladi. Bunda pudratchilar tomonidan qurilish ishlariga subpudratchilarning jalb etilishi, shu jumladan ularni shartnomaga binoan bu ishlarni materiallar bilan taʼminlash majburiyati asosida jalb etilishi vositachilar ishtiroki deb baholanmaydi. Agar shartnomaga binoan qurilish ishlarini materiallar bilan taʼminlash majburiyati buyurtmachining zimmasida boʻlsa, ushbu materiallarga boʻlgan mulk huquqi buyurtmachining oʻzida saqlanib qolgan taqdirda, buyurtmachi tomonidan berilgan materiallar qiymati soliq bazasiga kiritilmaydi. 6. Pudratchi bilan shartnoma, agar qonunchilik hujjatlarida boshqacha qoidalar nazarda tutilmagan boʻlsa, tender (tanlov) hujjatlarida va davlat xaridlari tartib-taomillari natijasida aniqlangan narxlarda davlat xaridlarining tartib-taomillari yakunlangandan soʻng uch kun ichida tuziladi. 7. Tender (tanlov) hujjatlarining shartlariga muvofiq qurilish muddati bir kalendar yil doirasidan tashqariga chiqadigan obyektlar boʻyicha ikkinchi va keyingi yillar uchun qoldiq ishlar qiymati belgilangan tartibda aniqlashtiriladi. Qoldiq qiymatning aniqlashtirilishi shartnomaga qoʻshimcha kelishuvlar va bitim bilan rasmiylashtiriladi. 8. Shartnomaga ishlar hajmini koʻpaytirish yoki obyekt loyihasini oʻzgartirish bilan bogʻliq oʻzgartirishlar (qoʻshimchalar) kiritilishiga yoʻl qoʻyilmaydi, qonunchilik hujjatlarida belgilangan hollar bundan mustasno. Shartnoma shartlarida belgilangan majburiyatlarni toʻliq bajarish uchun yildan-yilga oʻtuvchi hamda hisoblangan qiymati tasdiqlangan loyiha-smeta hujjatlariga nisbatan oshib ketgan obyektlar boʻyicha buyurtmachi va pudratchi oʻrtasida qoʻshimcha kelishuvlar tuziladi. 9. Shartnomani bekor qilish vaqtida taraflar oʻrtasida kelib chiqadigan nizolar, shuningdek, yetkazilgan zararni qoplash qonunchilik hujjatlarida va (yoki) shartnomada belgilangan tartibda amalga oshiriladi. 10. Subpudratchilar va yetkazib beruvchilar (ishlab chiqaruvchilar)ni tanlash buyurtmachi bilan tuzilgan shartnomadagi majburiyatlar saqlanib qolish sharti bilan pudratchi tomonidan mustaqil ravishda amalga oshiriladi. 12. Obyektlar qurilishiga shartnoma tuzish va (yoki) shartnoma boʻyicha majburiyatlarning bajarilishi qonunchilik hujjatlari talablariga muvofiq kafillik, kafolat va boshqalar bilan taʼminlanadi. 13. Obyekt qurilishi shartnomasida aks ettiriladigan oʻzaro hisob-kitob shartlari qonunchilik hujjatlari talablariga muvofiq belgilanadi. 14. Buyurtmachi tomonidan quyidagilar taʼminlanadi: yer uchastkasini tanlash va ajratish boʻyicha hujjatlarni rasmiylashtirish, birlamchi ruxsat beruvchi hujjatlarni va qurilish hududini tayyorlash, loyihaoldi ishlarini tashkil etish, loyihaning ish hujjatlari (obyektni foydalanishga tayyor holda qurish hollaridan tashqari) va tanlov (tender) hujjatlarini tasdiqlash hamda ularni ekspertizadan oʻtkazish; davlat xaridlari toʻgʻrisidagi qonunchilik talablariga muvofiq loyiha tashkiloti va pudratchini aniqlash; pudratchi bilan qurilish ishlarini bajarish grafigi va moliyalashtirish jadvallarini koʻrsatgan holda shartnoma tuzish; xavf-xatar toifasidan qatʼi nazar, barcha obyektlarning qurilish-montaj ishlarini boshlash uchun Qurilish va uy-joy kommunal xoʻjaligi sohasida nazorat qilish inspeksiyasidan roʻyxatdan oʻtkazish va nazoratga olinishini taʼminlash; pudratchiga qurish uchun birlamchi ruxsat beruvchi hujjatlarni taqdim etish; buziladigan, koʻchiriladigan yoki rekonstruksiya qilinadigan binolarda, shuningdek, obyekt qurilishi hududida yashayotgan shaxslarni, qishloq xoʻjaligi nobudgarchiliklari va daraxtlar hamda koʻp yillik butalarni koʻchirish ishlarini tashkil etish; pudratchilar bilan tuzilgan shartnomalarni qonunchilik hujjatlarida belgilangan tartibda gʻaznachilik boʻlinmalarida roʻyxatdan oʻtkazish; obyektlardagi qurilish ishlarini moliyalashtirish, shartnoma boʻyicha pudratchiga yuklatilgan majburiyatlarga rioya etilishini nazorat qilish; texnik kuzatish va obyekt qurilishi boʻyicha texnik nazoratni tashkil etish; qurilishi tugallangan obyektni belgilangan tartibda foydalanish uchun qabul qilish; foydalanuvchi tashkilot tasarrufiga oʻtkazish uchun avizoni rasmiylashtirish; pudrat shartnomasida belgilangan kafolat muddati yakuni bilan foydalanuvchi tashkilotning eʼtirozlari mavjud yoki mavjud emasligini bildiruvchi rasmiy xabarnomasini olish; kafolat muddati davrda aniqlangan nuqsonlar bartaraf etilishini nazorat qilish. Buyurtmachi qonunchilik hujjatlari va shartnoma shartlariga muvofiq boshqa funksiyalarni ham bajaradi. 15. Pudratchi tomonidan quyidagilar taʼminlanadi: texnologik qismni buyurtmachi bilan kelishgan holda ish hujjatlarini (obyekt foydalanishga tayyor holda qurilganda) ishlab chiqish va qurilish jarayonida uni ekspert tarzida kuzatish; ish hujjatlarini (obyekt foydalanishga tayyor holda qurilganda) texnologik izchillik va obyekt qurilishining aniq shartlari bilan bogʻlagan holda toʻliq hajm va belgilangan muddatlarda ishlab chiqarishga berish; tasdiqlangan loyihada nazarda tutilgan qurilish ishlarini ishlarni bajarish grafigi, standartlar hamda qurilish normalari va qoidalariga rioya qilgan holda bajarish; obyektni shartnoma shartlariga muvofiq asbob-uskuna, konstruksiya va qurilish materiallari bilan butlash; qurilish-montaj, maxsus va ishga tushirish-sozlash ishlarini loyiha yechimlari, qurilish normalari va qoidalariga rioya qilgan holda oʻz vaqtida hamda sifatli bajarish; obyektning ijro hujjatlarini, sertifikatlanishi shart boʻlgan mahsulotlar boʻyicha ularning muvofiqlik sertifikatlarini, foydalanilgan qurilish materiallari va asbob-uskunalarga texnik pasportlarni buyurtmachiga taqdim etish; obyektni tasdiqlangan loyihalar, shaharsozlik normalari va qoidalari hamda shartnoma shartlariga muvofiq buyurtmachiga topshirish. Pudratchi qonunchilik hujjatlariga va shartnoma shartlariga muvofiq boshqa funksiyalarni ham bajaradi. 16. Buyurtmachi bilan pudratchi oʻrtasidagi vazifalar taqsimoti, shuningdek, ularning mulkiy javobgarligi qonunchilik hujjatlariga, shu jumladan, davlat xaridlari toʻgʻrisidagi qonunchilik hujjatlariga muvofiq har bir pudrat shartnomasini tuzishda aniqlashtiriladi. 17. Qurilish ishlari tugallangan obyekt Oʻzbekiston Respublikasi Vazirlar Mahkamasi huzuridagi Qurilish va uy-joy kommunal xoʻjaligi sohasida nazorat qilish inspeksiyasining hududiy nazorat qilish inspeksiyasi ruxsatnomasi asosida hamda belgilangan sifat standartlari hisobga olingan holda buyurtmachi tomonidan foydalanishga qabul qilinadi. 18. Buyurtmachi qonunchilik hujjatlariga va shartnomaga muvofiq: ishlarni bajarishga birlamchi ruxsat beruvchi hujjatlarni taqdim etish muddatlarini kechiktirilganligi; geodeziya — yer ajratish asoslari hamda qurilish hududiga biriktirilgan punktlar va belgilar berilishi kechiktirilganligi; shartnoma shartlariga muvofiq ishlab chiqarishga va xizmat koʻrsatishga moʻljallangan qurilishi tugallangan obyekt, uning alohida navbatlari, ishga tushirish majmui hamda bino va inshootlarni qabul qilib olishni asossiz ravishda kechiktirilganligi; moliyalashtirishni, shuningdek, bajarilgan ishlarni tasdiqlash va hisob-kitob qilishni belgilangan muddatlarda amalga oshirmaslik; shartnomada nazarda tutilgan boshqa majburiyatlar bajarilmaganligi yoki zarur darajada bajarilmaganligi uchun javobgar boʻladi. 19. Pudratchi qonunchilik hujjatlariga va shartnomaga muvofiq: ish hujjatlari ishlab chiqilmaganligi yoki sifatsiz ishlab chiqilganligi (obyektni foydalanishga tayyor holda qurishda); loyihalashtirish va qurilish-montaj ishlari sifatsiz bajarilganligi; obyektda qurilish-montaj ishlari va (yoki) uning navbati va bosqichi belgilangan vaqtda tugallanmaganligi; buyurtmachi bilan tuzilgan shartnoma boʻyicha montaj ishlarini bajarayotgan montaj va boshqa ixtisoslashtirilgan tashkilotlarga asbob-uskunalarni montaj qilishga moʻljallangan maydonlarni topshirish muddatlari buzilganligi (agar bu shartnoma va tanlov (tender) hujjatlarida nazarda tutilgan boʻlsa); buyurtmachi bilan tuzilgan shartnomaga koʻra alohida shartlarda berilgan yerlarni rekultivatsiya qilish boʻyicha belgilangan muddatlarning buzilganligi va (yoki) toʻliq hajmda amalga oshirilmaganligi; qurilish jarayonida va (yoki) oraliq qabul qilish jarayonida buyurtmachi, mualliflik nazoratini amalga oshiruvchi tashkilot va nazorat organlari tomonidan qurilish ishlari va konstruksiyalarda yoʻl qoʻyilgan va aniqlangan chala ishlar hamda nuqsonlarni bartaraf etishning kechikkanligi; shartnomada nazarda tutilgan boshqa majburiyatlar bajarilmaganligi yoki zarur darajada bajarilmaganligi uchun javobgar boʻladi. 20. Pudratchi tomonidan qurilish ishlari shartnoma shartlarini buzgan holda yoki boshqa nuqsonlarga yoʻl qoʻygan holda bajarilganda buyurtmachi, agar qonunchilik hujjatlarida va shartnomada boshqacha qoidalar nazarda tutilmagan boʻlsa, pudratchidan: nuqsonlar oqilona muddatda pudratchining mablagʻlari hisobidan bartaraf etilishini; qurilish qiymati ish uchun belgilangan narxga mutanosib miqdorda kamaytirilishini; agar shartnomada buyurtmachining nuqsonlarni bartaraf etish huquqi nazarda tutilgan boʻlsa, nuqsonlarni bartaraf etish bilan bogʻliq xarajatlar qoplashni talab qilishga haqlidir. 21. Pudratchi nuqsonlarni bartaraf etish oʻrniga qurilish ishlarini oʻz hisobidan qaytadan bajarish huquqiga ega. Bunda pudratchi tomonidan qurilish ishlarining bajarish muddati kechiktirilishi tufayli yetkazilgan zararlarni buyurtmachiga qoplab berilishi kerak. 22. Pudratchi tomonidan nuqsonlar belgilangan muddatda bartaraf etilmagan hollarda, buyurtmachi yoki foydalanuvchi tashkilot nuqsonlarni oʻz mablagʻlari hisobidan va (yoki) oʻz kuchi bilan bartaraf etishi mumkin. Bunda nuqsonni bartaraf etish ishlarining qiymati va nuqson oʻz vaqtida bartaraf etilmaganligi natijasida koʻrilgan zarar pudratchidan undirib olinishi lozim. 23. Bajarilgan qurilish ishlari (xizmatlari) va yetkazib berilgan tovarlar (materiallar) uchun belgilangan muddatlarda haq toʻlanmagan taqdirda, buyurtmachi pudratchiga qonunchilik hujjatlarida va shartnomada belgilangan tartibda hamda miqdorda neustoyka (jarima, penya) toʻlaydi. 24. Mazkur Nizomda koʻzda tutilgan neustoyka (jarima, penya) toʻlaganligidan qatʼi nazar, shartnoma majburiyatlarini buzgan taraf ikkinchi tarafga ana shu zarar oqibatida oʻzi yetkazgan zarar qismini ham qoplaydi. 25. Muddatini oʻtkazib yuborish yoki shartnoma majburiyatlarini oʻzgacha tarzda lozim darajada bajarmaslik hollari uchun mazkur Nizomda belgilangan neustoykani (jarimani, penyani) toʻlash hamda shartnoma majburiyatlarini lozim darajada bajarmaslik oqibatida yetkazilgan zararning oʻrnini qoplash taraflarni majburiyatni asl holida bajarishdan ozod etmaydi, qonunchilikda va shartnomada nazarda tutilgan hollar bundan mustasno. 26. Obyektni foydalanishga tayyor holda topshirish shartlari pudratchining loyihada nazarda tutilgan ishlarning butun hajmini, shu jumladan, maxsus va ishga tushirish-sozlash ishlarini bajarish, obyektni texnologiya va muhandislik asbob-uskunalari bilan butlash boʻyicha majburiyatlarni nazarda tutadi hamda tayyor qurilish mahsuloti yaratishning yagona uzluksiz kompleks jarayoni sifatida amalga oshiriladi. 27. Obyektni foydalanishga tayyor holda topshirish shartlari asosida qurish budjet tizimi budjetlarining kapital qoʻyilmalari hisobidan moliyalashtiriladigan qurish, rekonstruksiya qilish, mukammal taʼmirlash va jihozlash ishlarini amalga oshirishda majburiy hisoblanadi. 28. Boshqa manbalar hisobidan moliyalashtiriladigan obyektlarda foydalanishga tayyor holda topshirish shartlari tomonlarning kelishuvi boʻyicha yoki tanlov (tender) savdolarining shartlaridan kelib chiqib qoʻllanilishi mumkin. 29. Obyektni foydalanishga tayyor holda topshirish shartnomasi boʻyicha majburiyatlarni bajarishga pudratchi tomonidan subpudrat tashkilotlari jalb etilishi mumkin. 30. Obyektni foydalanishga tayyor holda topshirish shartlarida qurilish-montaj ishlarini bajarish uchun zarur boʻlgan xom ashyo, konstruksiyalar va buyumlar, asbob-uskunalar va texnikalar, texnologik va energetik asbob-uskunalar hamda maxsus materiallar bilan taʼminlash ishlari pudratchining majburiyati hisoblanadi. 31. Pudratchi shartnomada belgilangan kafolat davrida obyektdan loyihada nazarda tutilgan parametrlarda foydalanilishi uchun buyurtmachi oldida mulkiy javobgar hisoblanadi. 32. Pudratchi bilan uzil-kesil hisob-kitob qilish qurilish ishlari yakunlanib, obyekt foydalanishga topshirganidan keyin buyurtmachi tomonidan amalga oshiriladi. 33. Obyektlar foydalanishga tayyor holda topshirish shartlari asosida qurilayotganda, obyektda bajarilgan qurilish-montaj ishlarining qiymati obyekt foydalanishga topshirilgunga qadar pudratchining balansida boʻladi. Qurilishi tugallanmagan obyektlarni soliqqa tortish soliq toʻgʻrisidagi qonunchilik hujjatlariga muvofiq tartibga solinadi. 331. Tegishli tartibda pudrat shartnomasi bekor qilingan obyektlarda qurilish-pudrat ishlarni yakunlash uchun buyurtmachi tomonidan: shartnoma bekor boʻlgan kundan eʼtiboran bir oy muddatda obyektning qoldiq ish hajmlari nazorat oʻlchovi orqali aniqlanadi va xatlov dalolatnomasi rasmiylashtiriladi; obyektning aniqlangan qoldiq ish hajmlari joriy narxlarda aniqlashtiriladi va davlat ekspertizasi xulosalari olinadi; ekspertiza xulosalariga muvofiq qoldiq ish hajmlari boʻyicha belgilangan tartibda eng yaxshi takliflarni tanlash (tender) amalga oshiriladi; obyektda amalga oshirilgan ishlardan hosil boʻlgan 5 foizlik kafolat toʻlovlari, bajarilgan ish hajmlari qiymatiga qarab pudrat tashkilotlari oʻrtasida taqsimlanadi va toʻlab beriladi. Bunda qurilish-pudrat ishlarini yakunlash uchun amalga oshirilgan qoʻshimcha loyiha-qidiruv ishlari Vazirlar Mahkamasining “Markazlashtirilgan kapital quyilmalar hisobiga roʻyobga chiqarilayotgan investitsiya loyihalarini amalga oshirishda shartnomaviy joriy narxlarga oʻtish toʻgʻrisida” 2003-yil 11-iyundagi 261-son qaroriga muvofiq buyurtmachining boshqa xarajatlari hisobidan qoplanadi. 34. Oʻzbekiston Respublikasining Davlat budjeti toʻgʻrisidagi Qonuni qabul qilinib, Dastur tasdiqlangandan keyin: Iqtisodiyot va moliya vazirligi tomonidan Oʻzbekiston Respublikasi respublika budjetidan; budjet tashkilotlari tomonidan budjet tashkilotlarining budjetdan tashqari jamgʻarmalar hisobidan; Qoraqalpogʻiston Respublikasi Iqtisodiyot va moliya vazirligi, viloyatlar va Toshkent shahar Iqtisodiyot va moliya boshqarmalari tomonidan Qoraqalpogʻiston Respublikasi budjetidan, viloyatlar va Toshkent shahar mahalliy budjetlaridan qurilish ishlarini amalga oshirish uchun ajratiladigan kapital qoʻyilmalar hajmlari choraklar va sohalar kesimidagi taqsimoti toʻgʻrisidagi maʼlumotni oʻn kun ichida (agar qonunchilik hujjatlarida boshqacha qoida belgilanmagan boʻlsa) buyurtmachilarga yetkaziladi. Bunda: birinchi darajali budjet mablagʻlarini taqsimlovchilar kapital qoʻyilmalar hisobidan obyektlarni loyihalashtirish, qurish (rekonstruksiya qilish) va jihozlash uchun oʻzlariga ajratilgan mablagʻlar boʻyicha xarajatlar yoyilmasini (bazaviy smeta) shakllantiradilar va axborot tizimi (“UzASBO” DM) orqali tasdiqlash uchun kiritadilar; buyurtmachisi aniqlanmagan va taqsimlanmagan mablagʻlar Iqtisodiyot va moliya vazirligi uchun ajratilgan mablagʻlar sifatida aks ettiriladi va qonunchilik hujjatlarida belgilangan tartibda buyurtmachilarga qayta taqsimlanadi; vegetatsiya davrida qurilish va rekonstruksiya ishlarini amalga oshirish imkoni boʻlmagan irrigatsiya tizimi obyektlari alohida tartib asosida moliyalashtiriladi; Dastur tasdiqlangandan keyin elektron platformada har bir obyekt boʻyicha ID raqam ochiladi. 35. Kapital qoʻyilmalar uchun ajratiladigan mablagʻlar hajmlari buyurtmachilarga yetkazilgandan keyin besh ish kuni ichida buyurtmachilarga Iqtisodiyot va moliya vazirligining axborot tizimida shaxsiy gʻazna hisobvaraqlari ochiladi va unga kapital qoʻyilmalar uchun ajratiladigan mablagʻlar hajmlari kiritiladi. Iqtisodiyot va moliya organlari tomonidan budjet tizimi budjetlaridan ajratiladigan mablagʻlar doirasida budjet darajasi, sohalar va yoʻnalishlar boʻyicha belgilangan tartibda xarajatlar yoyilmasi tuziladi va ajratilgan mablagʻlar Iqtisodiyot va moliya vazirligining axborot tizimida buyurtmachilarga ochilgan shaxsiy gʻazna hisobvaraqlariga kiritilishini taʼminlaydi. Iqtisodiyot va moliya vazirligi tomonidan joriy yilda ajratilgan mablagʻlar elektron platformada obyektlar (ID raqamlar) boʻyicha rejalashtiriladi. Bunda qayta taqsimlanadigan mablagʻlar sohalar kesimida aks ettiriladi va qonunchilik hujjatlarida belgilangan tartibda buyurtmachilarga qayta taqsimlanadi. 36. Dastur doirasida barpo etilayotgan obyektlar boʻyicha qurilishlarning va loyiha-qidiruv ishlarining manzilli roʻyxatlarini ishlab chiqish va tasdiqlash mazkur Nizomga 1-ilovaga muvofiq tartibda elektron platformada amalga oshiriladi, davlat sirlari jumlasiga kiritiladigan obyektlar bundan mustasno. Davlat sirlari jumlasiga kiritiladigan obyektlar boʻyicha qurilishlarning va loyiha-qidiruv ishlarining manzilli roʻyxatlarini ishlab chiqish va tasdiqlash davlat sirlarini tashkil etuvchi maʼlumotlar bilan ishlash boʻyicha qonunchilik hujjatlarida belgilangan tartibda amalga oshiriladi. 37. Qurish, rekonstruksiya qilish, mukammal taʼmirlash va loyiha-qidiruv ishlarining manzilli roʻyxatlari tasdiqlangandan soʻng moliya organlari tomonidan Iqtisodiyot va moliya vazirligining axborot tizimida har bir obyekt boʻyicha alohida shaxsiy gʻazna hisobvaragʻi ochiladi. Tasdiqlangan manzilli roʻyxatlarga asosan obyektlarning xarajatlar smetasi buyurtmachilar tomonidan tuziladi va tasdiqlanadi. Bunda: buyurtmachilar tomonidan Iqtisodiyot va moliya vazirligining axborot tizimlari orqali har bir obyekt boʻyicha tegishli shaxsiy gʻazna hisobvaraqlariga xarajatlar smetasi va unga oʻzgartirish (qoʻshimcha)lar kiritiladi; buyurtmachilarga ochilgan gʻazna hisobvaragʻida (qayta taqsimlanadigan) nazarda tutilgan mablagʻlar manzilli roʻyxatlarga asosan tasdiqlangan har bir obyektning xarajatlar smetasidan kelib chiqib, buyurtmachilar tomonidan mustaqil ravishda qayta taqsimlanadi. 38. Xarajatlar smetalarini tuzish, tasdiqlash, roʻyxatdan oʻtkazish va ularga oʻzgartirishlar (qoʻshimchalar) kiritish budjet qonunchiligida belgilangan tartibda amalga oshiriladi. 39. Davlat tomonidan qoʻriqlanishi lozim boʻlgan shaxslarning xavfsizligini taʼminlash, Oʻzbekiston Respublikasining mudofaa qobiliyatini, xavfsizligini taʼminlash va ichki tartibni saqlash tadbirlari doirasida barpo etiladigan obyektlarning qurilishi uchun ajratiladigan mablagʻlar obyektlar kesimida taqsimlanmagan holda shaxsiy gʻazna hisobvaraqlari orqali bir satrda moliyalashtiriladi. 40. Moliyalashtirishni boshlash uchun buyurtmachi tomonidan manzilli roʻyxatlar tasdiqlangandan soʻng ikki ish kuni ichida maxsus axborot portali orqali gʻaznachilik boʻlinmalariga quyidagilar taqdim etiladi: belgilangan tartibda tasdiqlangan qurilishlarning va (yoki) loyiha-qidiruv ishlarining manzilli roʻyxatlari nusxasi; davlat xaridlari toʻgʻrisidagi qonunchilik hujjatlariga muvofiq pudratchini (loyiha tashkilotini) aniqlash boʻyicha xarid komissiyasi yigʻilishining bayoni; buyurtmachi bilan pudratchi oʻrtasida tuzilgan shartnoma nusxasi; pudrat tashkilotining qurilish tavakkalchiliklarini sugʻurtalash yuzasidan shartnomasi nusxasi; Qurilish va uy-joy kommunal xoʻjaligi vazirligining qurilish-montaj ishlarini bajarishga (qurilishning butun davri uchun berilgan) ruxsati nusxasi; davlat ekologiya ekspertizasi xulosasining nusxasi (zarur boʻlganda); agar qonunchilik hujjatlarida tovarning (ishning, xizmatning) davlat xaridi toʻgʻridan-toʻgʻri shartnoma asosida amalga oshirilgan boʻlsa, shartnoma va shartnoma boʻyicha Iqtisodiyot va moliya vazirligi huzuridagi “Loyihalar va import kontraktlarini kompleks ekspertiza qilish markazi” davlat unitar korxonasining tegishli xulosasi (qonunchilikda belgilangan hollar bundan mustasno). 41. Buyurtmachi va pudrat tashkiloti oʻrtasida obyektni qurish, rekonstruksiya qilish yoki mukammal taʼmirlash yuzasidan tuzilgan shartnomada va unga ilova qilinadigan mablagʻ bilan taʼminlash jadvalida quyidagilar hisobga olinishi zarur: a) qurilishi tayyor holda foydalanishga topshirish shartlari asosida quriladigan obyektlar boʻyicha: qurilishning dastlabki ikki oyi mobaynida avans toʻlovlari qurilishning prognoz qilinayotgan yili uchun tanlov savdolari natijalari boʻyicha belgilangan ishlar qiymatining 30 foizigacha miqdorda ajratiladi; ajratilgan avansning moliya yili mobaynida mutanosib ravishda ushlab qolinishini hisobga olgan holda, bajarilgan ishlar qiymatining 95 foizi miqdorida har oyda joriy moliyalashtiriladi; belgilangan tartibda tuzilgan shartnomalarda nazarda tutilgan kafolatli muddat oʻtgandan keyin amalga oshiriladigan obyekt qiymatining 5 foizi toʻlanadi; agar davlat xaridlari natijalariga koʻra qurilish muddati uch oydan kam boʻlsa, obyektlarga birinchi oyda obyekt qiymatining 30 foizi miqdorida avans toʻlovlari ajratiladi, keyingi toʻlovlar belgilangan tartibda moliyalashtiriladi. b) obyektlarni jihozlash (texnologik uskunalar bundan mustasno) boʻyicha: jihozlash ishlarining dastlabki oyi mobaynida avans toʻlovlari jihozlash ishlarining tender (tanlov) savdolari natijalari boʻyicha belgilangan ishlar qiymatining 15 foizi miqdorida ajratiladi; avansning mutanosib ravishda ushlab qolinishini hisobga olgan holda, yetkazib berilgan jihozlarning 100 foizi miqdorida joriy moliyalashtiriladi; v) loyiha-smeta hujjatlarini ishlab chiqish boʻyicha: loyiha ishlarining dastlabki oyi mobaynida avans toʻlovlari loyiha ishlarining tender (tanlov) savdolari natijalari boʻyicha belgilangan ishlar qiymatining 15 foizi miqdorida ajratiladi; qolgan mablagʻlar, shartnomalarda koʻrsatilgan shartlarda bajarilgan ishlar qiymatidan kelib chiqib, ajratilgan avansni ushlab qolgan holda joriy moliyalashtirilishi nazarda tutiladi. 411. Bajarilgan qurilish-montaj va loyiha ishlari hamda yetkazib berilgan jihozlar uchun toʻlovlarga elektron hisobvaraq-faktura asoslovchi hujjat hisoblanadi, davlat sirlari jumlasiga kiritiladigan obyektlar bundan mustasno. 412. Oʻzbekiston Respublikasi Prezidenti va Hukumatining tegishli hujjatlariga asosan loyihalashtirish hujjatlarini ishlab chiqish bilan ayni bir vaqtda qurish (obyektlarni parallel loyihalashtirgan holda qurish) muddati tugagandan soʻng va loyiha-smeta hujjatlari tasdiqlangunga qadar obyektlarni parallel loyihalashtirgan holda qurish muddati davomida elektron hisobvaraq-faktura orqali rasmiylashtirilgan bajarilgan qurilish-montaj ishlari moliyalashtirilishi mumkin. Bunda davlat sirlari jumlasiga kiritiladigan obyektlar boʻyicha manzilli roʻyxatlar davlat sirlarini tashkil etuvchi maʼlumotlar bilan ishlash boʻyicha qonunchilik hujjatlarida belgilangan tartibda amalga oshiriladi. 413. Loyihalashtirish ishlari ikki bosqichli (texnik-iqtisodiy asoslar yoki texnik-iqtisodiy hisob-kitob (TIA/TIHK) va ishchi hujjat) boʻlgan obyektlar boʻyicha qurilish-montaj ishlarini bajarish va moliyalashtirish tasdiqlangan ishchi hujjat asosida amalga oshiriladi. Bunda ishchi hujjat belgilangan tartibda davlat ekspertizasi xulosasi asosida tasdiqlanadi. 42. Tanlov natijalari boʻyicha shartnomada belgilangan narxga nisbatan sifati va hajmiga taʼsir qilmagan holda tejalgan mablagʻlar pudrat tashkiloti tasarrufida qoldiriladi. 43. Obyektlarini moliyalashtirish qatʼiy ravishda budjet tizimi budjetlaridan har bir obyekt uchun ajratilgan kapital qoʻyilmalarning limitlari doirasida amalga oshiriladi hamda mablagʻlarni qurilishlarning va loyiha-qidiruv ishlarining manzilli roʻyxatlarida nazarda tutilmagan boshqa maqsadlar uchun sarflash taqiqlanadi. 44. Joriy moliyalashtirish buyurtmachilar tomonidan tasdiqlangan hisobvaraq-fakturalar va toʻlov topshiriqnomalariga asosan ular gʻaznachilik boʻlinmalariga taqdim etilgandan soʻng uch ish kun ichida, biroq qonunchilik hujjatlarida ish haqi va unga tenglashtirilgan toʻlovlar birinchi navbatda moliyalashtirilishini inobatga olingan holda amalga oshiriladi. 45. Buyurtmachining saqlash bilan bogʻliq xarajatlari obyektning qurilish qiymatiga kiritiladi va Iqtisodiyot va moliya vazirligining axborot tizimida har bir obyekt boʻyicha alohida ochilgan shaxsiy gʻazna hisobvaragʻi orqali budjet tasnifining alohida xarajatlar moddasida bitta satrda nazarda tutiladi. 46. Buyurtmachilarni saqlash bilan bogʻliq xarajatlar smetasi va shtatlar jadvali belgilangan tartibda moliya organlarida roʻyxatga olinadi. 461. Iqtisodiyot va moliya vazirligi (budjetdan tashqari jamgʻarmalar hisobidan moliyalashtiriladigan obyektlar boʻyicha — budjet tashkilotlari) Dastur doirasida kreditor qarzdorliklarni qoplash uchun sohalar kesimida ajratilgan mablagʻlarni avvalgi yillarda qurilish-taʼmirlash ishlari amalga oshirilgan obyektlarning 5 foizlik kafolat summasini buyurtmachilarning asoslangan hisob-kitoblariga muvofiq tasdiqlangan manzilli roʻyxatlar asosida moliyalashtirish choralarini koʻradi. 47. Budjet tizimi budjetlarining kapital qoʻyilmalari hisobidan obyektlarni moliyalashtirish mazkur Nizomga 2-ilovaga muvofiq sxema asosida amalga oshiriladi. 471. Davlat budjeti mablagʻlari hisobidan amalga oshiriladigan hamda har yili iqtisodiyot va moliya organlarida roʻyxatga olingan saqlash xarajatlari smetalarida koʻzda tutilgan mablagʻlar doirasida bino va inshootlarni kapital taʼmirlashni moliyalashtirish va manzilli roʻyxatlarini shakllantirish mazkur Nizomga 3-ilovaga muvofiq tartibda amalga oshiriladi. 48. Buyurtmachilar tomonidan budjet tashkilotlari va budjet mablagʻlari oluvchilar uchun davriy moliyaviy hisobotlarni tuzish, tasdiqlash hamda taqdim qilish toʻgʻrisidagi tartibiga muvofiq hisobotlar taqdim etiladi. Bunda budjet tizimi budjetlari boʻyicha buyurtmachilar tomonidan tegishli hisobotlar taqdim etilmaganda, buyurtmachi rahbariyatini yozma xabardor qilgan holda iqtisodiyot va moliya organlari tegishli hisobotlar talab darajasida taqdim etilgunga qadar budjet mablagʻlari hisobidan xarajatlarni moliyalashtirishni (toʻlashni) cheklab qoʻyishga haqli. 49. Mazkur Nizom talablari buzilishida aybdor boʻlgan shaxslar qonun hujjatlariga muvofiq javobgar boʻladi. 1. Ushbu Tartib ijtimoiy va ishlab chiqarish infratuzilmasini rivojlantirish dasturi (keyingi oʻrinlarda — dastur) doirasida qurilishlarning va loyiha-qidiruv ishlarining manzilli roʻyxatlarini ishlab chiqish va tasdiqlash tartibini belgilaydi. Mazkur Tartib talablari budjet tashkilotlarining budjetdan tashqari jamgʻarmalari mablagʻlari hisobidan moliyalashtiriladigan obyektlar boʻyicha manzilli roʻyxatlarni ishlab chiqish va tasdiqlashga ham tatbiq etiladi. 2. Vazirliklar va idoralar, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari obyektlarni loyihalashtirish va qurish-taʼmirlash ishlari boʻyicha bir vaqtning oʻzida ham tashabbuskor, ham buyurtmachi boʻlishlari mumkin. 3. Tashabbuskorlar, buyurtmachilar, shuningdek, Iqtisodiyot va moliya vazirligi oʻzlarining soliq organlari tomonidan berilgan elektron raqamli imzolaridan (keyingi oʻrinlarda — ERI) foydalangan holda “Kapital qoʻyilmalar” avtomatlashtirilgan elektron axborot tizimida (keyingi oʻrinlarda — elektron platforma) roʻyxatdan oʻtishi talab etiladi. 4. Dastur doirasida qurilishlarning va keyingi yillar uchun loyiha-qidiruv ishlarining manzilli roʻyxatlarini ishlab chiqish va tasdiqlash quyidagi tartibda amalga oshiriladi: birinchi bosqichda — pudrat (loyiha) tashkilotlarini aniqlash boʻyicha tanlov (tender) savdolari oʻtkazishdan oldin qurilishlarning va loyiha-qidiruv ishlarining dastlabki manzilli roʻyxatlari (keyingi oʻrinlarda — dastlabki manzilli roʻyxatlar) ishlab chiqilib, tasdiqlanadi; ikkinchi bosqichda — pudrat (loyiha) tashkilotlari aniqlangandan keyin qurilishlarning va loyiha-qidiruv ishlarining manzilli roʻyxatlari (keyingi oʻrinlarda — manzilli roʻyxatlar) ishlab chiqilib, tasdiqlanadi. 5. Manzilli (dastlabki manzilli) roʻyxatlar buyurtmachilar tomonidan har bir obyektlar toʻgʻrisida maʼlumotlarni aks ettiradigan, mazkur Tartibga 1- va 2-ilovalarga muvofiq shakllarda elektron platforma orqali Iqtisodiyot va moliya vazirligiga (keyingi oʻrinlarda — vakolatli organ) taqdim etiladi. Bunda davlat sirlari jumlasiga kiritiladigan obyektlar boʻyicha manzilli roʻyxatlar davlat sirlarini tashkil etuvchi maʼlumotlar bilan ishlash boʻyicha qonunchilik hujjatlarida belgilangan tartibda kiritiladi. 6. Oʻzbekiston Respublikasining Davlat budjeti toʻgʻrisidagi Qonuni va Dastur qabul qilingandan soʻng buyurtmachilar tomonidan uch ish kuni ichida dastlabki manzilli roʻyxatlarni ishlab chiqib, kelishish uchun vakolatli organlarga kiritiladi. 7. Dastlabki manzilli roʻyxatlarda qurilish-montaj ishlarining hamda buyurtmachining boshqa xarajatlari (loyiha qidiruv ishlari) uchun talab etiladigan mablagʻlarning prognoz qiymatlari koʻrsatiladi. 8. Prognoz qiymatlar buyurtmachilar tomonidan asoslangan hisob-kitoblarga koʻra ishlab chiqiladi va tasdiqlangan xarajatlar smetasini iqtisodiyot va moliya organlariga taqdim etadi. 9. Yangidan boshlanadigan loyihalar boʻyicha dastlabki manzilli roʻyxatlar quyidagilardan kelib chiqqan holda ishlab chiqiladi va elektron platformaga yuklanadi: kapital qoʻyilmalar uchun ajratilgan mablagʻlarning hajmi va moliyalashtirish manbalarining belgilanganligi; tasdiqlangan loyiha-smeta hujjatlari boʻyicha obyektning loyihaviy quvvati; obyektlarning loyiha-smeta hujjatlari boʻyicha davlat ekspertizasi xulosasi; obyektlarning loyiha-smeta hujjatlari boʻyicha Iqtisodiyot va moliya vazirligi huzuridagi “Loyihalar va import kontraktlarini kompleks ekspertiza qilish markazi” davlat unitar korxonasi xulosasi; loyihaviy hujjatlarni ishlab chiqish bilan bir vaqtda qurilish ishlarini bajarishga ruxsat beruvchi hujjat (mavjud boʻlgan hollarda). Manzilli roʻyxatlarni ishlab chiqish va tasdiqlash uchun taqdim etilgan hujjatlarning (maʼlumotlarning) elektron platformaga yuklanishiga hamda toʻgʻriligi va haqqoniyligi uchun buyurtmachi javobgar boʻladi. Bunda davlat sirlari jumlasiga kiritiladigan obyektlar boʻyicha manzilli roʻyxatlar davlat sirlarini tashkil etuvchi maʼlumotlar bilan ishlash boʻyicha qonunchilik hujjatlarida belgilangan tartibda amalga oshiriladi. 10. Buyurtmachilar ishlab chiqilgan dastlabki manzilli roʻyxatlarni kelishish uchun talab etilayotgan mablagʻlar boʻyicha asoslovchi hisob-kitoblarni ilova qilgan holda elektron platforma orqali vakolatli organga taqdim etadi. Bunda Dastur doirasida mahalliy budjetlardan moliyalashtiriladigan loyihalarning (obyektlarning) manzilli roʻyxatlari tegishli hududiy iqtisodiyot va moliya boshqarmalari bilan kelishiladi. 11. Iqtisodiyot va moliya vazirligi dastlabki manzilli roʻyxatlarni va ularga ilova qilingan hujjatlarni ikki ish kuni ichida koʻrib chiqadi va kelishadi. 12. Tegishli vazirlik va idoralar rahbarlari, Qoraqalpogʻiston Respublikasi Vazirlar Kengashi Raisi, viloyatlar va Toshkent shahar hokimlari yoki ular tomonidan vakolat berilgan masʼul rahbarlar dastlabki manzilli roʻyxatlarni ikki ish kuni ichida koʻrib chiqadi va tasdiqlaydi. 13. Dastlabki manzilli roʻyxatlar tasdiqlangandan soʻng buyurtmachilar tomonidan ikki ish kuni ichida xarajatlar smetasi belgilangan tartibda iqtisodiyot va moliya organlariga taqdim etiladi. 14. Iqtisodiyot va moliya organlari xarajatlar smetasiga asosan ikki ish kuni ichida obyektlar uchun ajratilgan kapital qoʻyilmalar limitlarini har bir obyekt uchun ochilgan shaxsiy gʻazna hisobvaraqlariga kiritadi. 15. Buyurtmachilar tomonidan pudratchi (loyiha tashkiloti) bilan shartnoma tuzilgandan keyin uch ish kuni ichida manzilli roʻyxatlar ishlab chiqiladi va kelishish uchun mazkur Tartibning 5-bandida belgilangan tartibda vakolatli organlarga kiritish. 16. Manzilli roʻyxatlar quyidagilardan kelib chiqib ishlab chiqiladi: kapital qoʻyilmalar uchun ajratilgan mablagʻlarning hajmi va moliyalashtirish manbalarining belgilanganligi; tasdiqlangan loyiha-smeta hujjatlari boʻyicha obyektning loyihaviy quvvati; obyektlarning loyiha-smeta hujjatlari boʻyicha davlat ekspertizasi xulosasi; obyektlarning loyiha-smeta hujjatlari boʻyicha Iqtisodiyot va moliya vazirligi huzuridagi “Loyihalar va import kontraktlarini kompleks ekspertiza qilish markazi” davlat unitar korxonasi xulosasi; davlat xaridlari toʻgʻrisidagi qonunchilik hujjatlariga muvofiq pudrat (loyiha tashkilotini) aniqlash boʻyicha (yildan yilga oʻtuvchi obyektlarni foydalanishga topshirish muddatlarini qayta koʻrib chiqish boʻyicha) xarid komissiyasi yigʻilishining bayoni; pudrat va (yoki) loyiha tashkiloti bilan toʻgʻridan-toʻgʻri shartnomalar tuzilishiga asos boʻlgan hujjat (mavjud boʻlgan hollarda); agar qonunchilik hujjatlarida tovarning (ishning, xizmatning) davlat xaridi toʻgʻridan-toʻgʻri shartnoma asosida amalga oshirilgan boʻlsa, shartnoma va shartnoma boʻyicha Iqtisodiyot va moliya vazirligi huzuridagi “Loyihalar va import kontraktlarini kompleks ekspertiza qilish markazi” davlat unitar korxonasining tegishli xulosasi (qonunchilikda belgilangan hollar bundan mustasno); loyihaviy hujjatlarni ishlab chiqish bilan bir vaqtda qurilish ishlarini bajarishga ruxsat beruvchi hujjat (mavjud boʻlgan hollarda); hisoblangan qiymati tasdiqlangan loyiha-smeta hujjatlariga nisbatan oshib ketgan obyektlar boʻyicha belgilangan tartibda tasdiqlangan tegishli Hukumat qarori (farmoyishi); yildan yilga oʻtuvchi obyektlar boʻyicha belgilangan tartibda amalga oshiriladigan qayta hisob-kitob maʼlumotlari; pudrat va loyiha tashkiloti bilan oʻzaro hisob-kitob dalolatnomalari; pudrat va (yoki) loyiha tashkiloti bilan toʻgʻridan-toʻgʻri shartnomalar tuzilgan obyektlarda loyihalashtirish, qurish, rekonstruksiya qilish, mukammal taʼmirlash va jihozlash ishlarining buyurtmachilar tomonidan hisoblangan dastlabki qiymati. Manzilli roʻyxatlarni ishlab chiqish va tasdiqlash uchun taqdim etilgan hujjatlarning (maʼlumotlar va talab etilayotgan mablagʻlar boʻyicha asoslovchi hisob-kitoblarning) toʻgʻriligi va haqqoniyligi uchun buyurtmachi javobgar boʻladi. 17. Manzilli roʻyxatlar vakolatli organ bilan kelishish uchun talab etilayotgan mablagʻlar boʻyicha asoslovchi hisob-kitoblarni ilova qilgan holda elektron platforma orqali taqdim etiladi; Bunda Dastur doirasida mahalliy budjetlardan moliyalashtiriladigan loyihalarning (obyektlarning) manzilli roʻyxatlari tegishli hududiy iqtisodiyot va moliya boshqarmalari bilan kelishiladi. 18. Iqtisodiyot va moliya vazirligi manzilli roʻyxatlarni va ularga ilova qilingan hujjatlarni, uch ish kuni ichida quyidagilarni koʻrib chiqadi va kelishadi: manzilli roʻyxatlarning dasturda koʻzda tutilgan mablagʻlar hajmiga mosligi; moliyalashtirish jadvallarining joriy yil uchun ajratilgan kapital quyilmalar hajmlariga muvofiqligi; obyektning loyiha smeta-hujjatlari boʻyicha davlat ekspertizasi xulosasining mavjudligi va manzilli roʻyxatlarga kiritilgan pudratchilarning (loyiha tashkilotlari) davlat xaridlari toʻgʻrisidagi qonunchilik hujjatlariga muvofiq aniqlangan pudratchining (loyiha tashkilotining) muvofiqligi. manzilli roʻyxatlarning Dasturning yangi ishga tushiriladigan quvvatlar, kapital qoʻyilmalar va asosiy fondlarni oshirish boʻyicha parametrlariga muvofiqligi; yildan yilga oʻtuvchi obyektlar boʻyicha ishlarning qoldiq qiymati va xarajatlari toʻgʻrisida taqdim etilgan maʼlumotlar asosliligi; manzilli roʻyxatlarda qurilish-montaj ishlari hajmi, jihozlar (mebel, jihozlar) va buyurtmachining saqlash xarajatlari uchun prognoz qilingan mablagʻlar miqdori toʻgʻrisidagi maʼlumotlar toʻgʻri aks ettirilishi. 19. Manzilli roʻyxatlar kelishilgandan soʻng tegishli vazirlik va idoralar rahbarlari, Qoraqalpogʻiston Respublikasi Vazirlar Kengashi Raisi, viloyatlar va Toshkent shahar hokimlari yoki ular tomonidan vakolat berilgan masʼul rahbarlar tomonidan ikki ish kuni ichida koʻrib chiqiladi va tasdiqlanadi. 20. Vakolatli organlar tomonidan manzilli roʻyxatlarda kamchiliklar aniqlangan taqdirda uch ish kuni ichida manzilli roʻyxatlar kamchiliklar hamda ularni bartaraf etish usullari koʻrsatilgan xabarnoma bilan birgalikda elektron platforma orqali buyurtmachilarga qaytariladi. Bunda davlat sirlari jumlasiga kiritiladigan obyektlar boʻyicha manzilli roʻyxatlar davlat sirlarini tashkil etuvchi maʼlumotlar bilan ishlash boʻyicha qonunchilik hujjatlarida belgilangan tartibda qaytariladi. 21. Buyurtmachilar tomonidan elektron platformada koʻrsatilgan kamchiliklarni bartaraf etgan holda kiritilgan manzilli roʻyxatlar vakolatli organlar tomonidan uch ish kuni ichida koʻrib chiqiladi va kelishiladi. 22. Vakolatli organ elektron platformada koʻrsatilgan kamchiliklarni bartaraf etmasdan kiritilgan manzilli roʻyxatlarni kelishmasdan qaytarishga haqli. Bunda kamchiliklarni elektron platformada koʻrsatilmagan yangi asoslar boʻyicha rad etishga yoʻl qoʻyilmaydi, qoʻshimcha ravishda taqdim etilgan materiallar bilan bogʻliq kamchiliklar bundan mustasno. 23. Manzilli roʻyxatlar Iqtisodiyot va moliya vaziri yoki ular tomonidan vakolat berilgan masʼul shaxslar tomonidan imzolanadi. 24. Moliyalashtirishni boshlash uchun buyurtmachilar ikki ish kuni ichida zarur hujjatlarni, shu jumladan, tasdiqlangan manzilli roʻyxatlarni tegishli gʻaznachilik boʻlinmalariga taqdim etadilar. 25. Gʻaznachilikning tegishli boʻlinmalari amaldagi qonunchilik hujjatlariga asosan buyurtmachilar tomonidan taqdim etilgan hujjatlarga muvofiq yuridik va moliyaviy majburiyatlarni amalga oshiradi. 26. Manzilli roʻyxatlarga quyidagi hollarda oʻzgartirish va qoʻshimchalar kiritiladi: qonunchilik hujjatlarida belgilangan tartibda buyurtmachilarga qoʻshimcha kapital qoʻyilmalar ajratilganda yoki ularga ajratilgan kapital qoʻyilmalar hajmi kamaytirilganda; obyektning qiymati oʻzgarganda; manzilli roʻyxatlarni shakllantirish uchun asos hisoblangan va mazkur Tartibning 16-bandida keltirilgan hujjatlarga (talablar, meʼyorlar) oʻzgartirish va qoʻshimchalar kiritilganda. 27. Tasdiqlangan manzilli roʻyxatlar elektron tizimda avtomatik tarzda unifikatsiya qilinadigan raqam bilan roʻyxatga olinadi. 28. Mazkur Tartib talablari buzilishida aybdor boʻlgan shaxslar qonun hujjatlariga muvofiq javobgar boʻladi. “TASDIQLAYMAN” vazirlik va idora rahbari, Qoraqalpogʻiston Respublikasi Vazirlar Kengashi raisi, viloyatlar va Toshkent shahar hokimlari yoki ular tomonidan vakolat berilgan masʼul shaxslar _____________________________ (F.I.O.) 202___ yil “___” _________ 202__ yilda budjet tizimi budjetlari hisobidan _________________________ obyektlarini qurish, rekonstruksiya qilish, mukammal taʼmirlash va jihozlash ishlarining MANZILLI ROʻYXATI (Asos: ______________________________________________) (mln soʻm, joriy narxda) Obyektlar nomi va manzili Qurilish boshlanish va foydalanishga topshirish yili Loyiha quvvati Obyektning umumiy qiymati (shartnoma asosida) jumladan, buyurtmachi boshqa xarajatlari 01.01.202__ y. holatiga obyekt qoldiq qiymati jumladan, buyurtmachi boshqa xarajatlari 01.01.202__ y., holatiga yildan yilga oʻtuvchi obyektning (qayta hisoblash bilan) qoldiq qiymati jumladan, buyurtmachi boshqa xarajatlari 01.01.202_ y., holatiga obyektning moliyalashtirish qoldigʻi jumladan, buyurtmachi boshqa xarajatlari 202__ yil uchun kapital qoʻyilmalar limiti 202__ yilda foydalanishga topshiriladigan 01.01.202__ y., holatiga yildan yilga oʻtuvchi obyektning (qayta hisoblash bilan) qoldiq qiymati jumladan, buyurtmachi boshqa xarajatlari 01.01.202__ y., holatiga yildan yilga oʻtuvchi obyektning moliyalashtirish qoldigʻi jumladan, buyurtmachi boshqa xarajatlari Ekspertiza xulosasi raqami va sanasi Tender (tanlov)lar natijasiga boʻyicha bayonnoma raqami va sanasi Qurilish pudrat tashkilot nomi Jami kapital qoʻyilmalar shu jumladan Muddat / quvvat Asosiy fond summasi Qurilish — montaj ishlari Jihoz Buyurtmachi boshqa xarajatlari Jami jumladan, saqlash xarajatlari 1 2 3 4 5 6 7 8 9 10 11 12 13 14 15 16 17 18 19 Jami kapital qoʻyilmalar, jumladan Avvalgi yillardan oʻtuvchi Yangi qurilish 1. 2. Rekonstruksiya, modernizatsiya 1. 2. Yangidan boshlanuvchi Yangi qurilish 1. 2. Rekonstruksiya, modernizatsiya 1. 2. Boshqalar “Kiritildi”Buyurtmachi xizmati rahbari_____________________________(F.I.O.)202__ yil “___” _________(imzo, muhr) “Kelishildi”Oʻzbekiston RespublikasiMoliya vazirligi_____________________________(F.I.O.)202__ yil “___” _________ “Kelishildi”Oʻzbekiston RespublikasiIqtisodiy taraqqiyot va kambagʻallikni qisqartirish vazirligi_____________________________(F.I.O.)202__ yil “___” _________ “TASDIQLAYMAN” Vazirlik va idora rahbari, Qoraqalpogʻiston Respublikasi Vazirlar Kengashi raisi, viloyatlar va Toshkent shahar hokimlari yoki ular tomonidan vakolat berilgan masʼul shaxslar _____________________________(F.I.O.)202___ yil “___” _________ 202__ yilda budjet tizimi budjetlari hisobidan _________________________ obyektlari boʻyicha amalga oshiriladiganloyiha-qidiruv ishlariningMANZILLI ROʻYXATI (Asos: __________________________________________________________________________) (mln soʻm, joriy narxda) T/r Obyektlar nomi va manzili Loyiha quvvati xos birlikda Qurilish boshlanish va foydalanishga topshirish yili Obyekt qurilishining hisobiy (dastlabki) umumiy qiymati Loyiha bosqichi DTIA, DTIX, TIA, TIX, L, IH, IL, TH Obyektning loyiha-qidiruv ishlari qiymati Loyiha boshidan 01.01.202___ yil holatiga bajarilgan loyiha-qidiruv ishlari 01.01.202___ yil holatiga loyiha-qidiruv ishlari qoldiq qiymati 202___ yil uchun kapital qoʻyilmalar limiti Loyiha-smeta hujjatlarini buyurtmachiga topshirish muddati (oy, yil) Tender (tanlov)lar natijasiga boʻyicha bayonnoma raqami va sanasi Loyihachi tashkilot nomi x 2 3 4 5 6 7 8 9 10 11 12 13 Jami loyiha-qidiruv ishlari, jumladan “Kiritildi”Buyurtmachi xizmati rahbari_____________________________(F.I.O.)202__ yil “___” _________(imzo, muhr) “Kelishildi”Oʻzbekiston RespublikasiMoliya vazirligi_____________________________(F.I.O.)202___ yil “___” _________ “Kelishildi”Oʻzbekiston RespublikasiIqtisodiy taraqqiyot va kambagʻallikni qisqartirish vazirligi_____________________________(F.I.O.)202___ yil “___” _________ 1. Mazkur Tartib Davlat budjeti mablagʻlari hisobidan amalga oshirilayotgan binolar va inshootlarni kapital taʼmirlashni moliyalashtirish va manzilli roʻyxatlarni shakllantirish tartib-taomillarini belgilaydi. 2. Davlat budjeti mablagʻlari hisobidan mablagʻ bilan taʼminlanadigan bino va inshootlarni kapital taʼmirlashning manzilli roʻyxatlari har yili iqtisodiyot va moliya organlarida mazkur Tartibga ilovaga muvofiq shaklda roʻyxatga olingan saqlash xarajatlari smetalarida koʻzda tutilgan mablagʻlar doirasida buyurtmachilar tomonidan shakllantiriladi. 3. Budjet tashkilotini saqlash xarajatlar smetasida koʻzda tutilgan mablagʻlar doirasida tuzilgan binolar va inshootlarni kapital taʼmirlashning manzilli roʻyxatlarida quyidagilar hisobga olinadi: oʻtgan yilgi bino va inshootlarini kapital taʼmirlashning manzilli roʻyxatlarida koʻzda tutilgan bajarilgan ishlar va xizmatlar, obyektlar boʻyicha yetkazib berilgan qurilish materiallari va jihozlar uchun kreditorlik qarzdorligini qoplash; oʻtgan yilgi aniq roʻyxatlarda hisobga olingan kapital taʼmirlash obyektlarining tugallanishi; texnik pasportlari va belgilangan tartibda tasdiqlangan loyiha-smeta hujjatlariga olingan davlat ekspertizasi xulosasi hamda xarid qilish tartib-taomillari natijalari; kamchiliklar dalolatnomalariga asosan kapital taʼmirlanishi zarur boʻlgan obyektlarning loyiha hujjatlarini, jumladan, resurs smetasini ishlab chiqish. Kapital taʼmirlashning manzilli roʻyxatlarini shakllantirish jarayonida budjet mablagʻlariga boʻlgan ehtiyoj ishlab berilmagan boʻnaklar boʻyicha debitorlik qarzini va yakunlangan yilda buyurtmachi xarid qilgan moddiy-texnik resurslar qiymatini chegirgan holda aks ettiriladi. 4. Obyektlarni kapital taʼmirlash manzilli roʻyxatlarga kiritishning majburiy shartlari boʻlib, belgilangan tartibda tasdiqlangan loyiha hujjatlari, jumladan, resurs smetasi yoki ishlar va mablagʻ bilan taʼminlash manbalarining roʻyxati mavjudligi, shuningdek, obyektlarning kapital taʼmirlanishini asosan hisobot yili davomida amalga oshirish hisoblanadi. 5. Davlat budjeti mablagʻlari hisobidan moliyalashtiradigan binolar va inshootlarni kapital taʼmirlashning shakllantirilgan manzilli roʻyxatlari quyidagicha kelishilgan holda budjet mablagʻlarini taqsimlovchilar tomonidan tasdiqlanadi: a) Oʻzbekiston Respublikasining respublika budjetidan moliyalashtirishda — Oʻzbekiston Respublikasi Iqtisodiyot va moliya vazirligi bilan; b) Qoraqalpogʻiston Respublikasi respublika budjeti, viloyatlar va Toshkent shahar budjetlaridan moliyalashtirishda — Qoraqalpogʻiston Respublikasi Iqtisodiyot va moliya vazirligi, viloyatlar va Toshkent shahar iqtisodiyot va moliya bosh boshqarmalari bilan kelishib; d) tuman va shaharlar mahalliy budjetlaridan moliyalashtirishda — tumanlar va shaharlar iqtisodiyot va moliya boʻlimlari bilan. Bino va inshootlarni kapital taʼmirlashning tasdiqlangan va kelishilgan manzilli roʻyxatlarini budjet tashkilotlari va budjetdan mablagʻ oluvchilar tegishli tuman (shahar) Gʻaznachilik xizmati boʻlimlari va xizmat koʻrsatuvchi banklarga taqdim etadilar. 6. Obyektlar boʻyicha pudrat va loyiha tashkiloti hamda kapital taʼmirlash ishlarining shartnomaviy qiymati qurilish sohasida belgilangan tartibda xarid qilish tartib-taomillari natijalariga koʻra aniqlanadi. Xarid qilish tartib-taomillari boʻyicha aniqlangan kapital taʼmirlashning shartnoma qiymati, agar ish bir kalendar yildan ortiq amalga oshirilgan boʻlsa va bu ishlarni bajarish hamda ularni moliyalashtirish bilan bogʻliq boʻlmagan holatlar yuzaga kelgan taqdirdagina, qonun hujjatlarida belgilangan tartibda qayta hisoblab chiqiladi. 7. Kapital taʼmirlashning manzilli roʻyxatlariga yil davomida qoʻshimcha obyektlar kiritilishga avariyali vaziyatlarda, shuningdek, moliyalashtirish manbalari tasdiqlanganda yoʻl qoʻyiladi. Bino va inshootlarni kapital taʼmirlashning qoʻshimcha manbalari mavjud boʻlmaganida, qoʻshimcha obyektni inobatga olgan holda, ushbu maqsadlar uchun koʻzda tutilgan mablagʻlar doirasida aniqlashtiriladi. Bino va inshootlarni kapital taʼmirlashning aniqlashtirilgan aniq roʻyxatlari budjet mablagʻlarini taqsimlovchilar tomonidan moliyalashtiruvchi organ bilan kelishilgan holda tasdiqlanadi. 8. Har chorakda budjet tashkilotlari bino va inshootlarni kapital taʼmirlashning manzilli roʻyxatlari kelishilgan tegishli iqtisodiyot va moliya organlariga bino va inshootlarni kapital taʼmirlash mablagʻlarining shartnomaviy narxlarda oʻzlashtirilishi, shuningdek, ushbu manzilli roʻyxatlarga muvofiq obyektlar kesimida moliyalashtirish toʻgʻrisida hisobotlar taqdim etadilar. 9. Bino va inshootlarni kapital taʼmirlash Davlat budjeti xarajatlarini iqtisodiy tasniflashning 4-guruhi xarajatlarini mablagʻ bilan taʼminlashning umumiy summasi doirasida qatʼiy moliyalashtiriladi. 10. Mazkur Tartib talablariga rioya etmaganlik uchun masʼuliyat budjet tashkilotlarining birinchi rahbarlari — obyektlarni balansda saqlovchilari zimmasiga yuklanadi. 1. Ushbu Nizom vegetatsiya davrida qurilish va rekonstruksiya ishlarini amalga oshirish imkoni boʻlmagan irrigatsiya tizimi obyektlarini tanlab olish, ularning loyiha-smeta hujjatlarini ishlab chiqish hamda tasdiqlangan loyiha hujjatlariga muvofiq sugʻorish mavsumi boʻlmagan davrda bajariladigan qurilish-montaj ishlarini moliyalashtirish tartibini belgilaydi. Ushbu Nizom vegetatsiya davrida qurilish-montaj ishlarini amalga oshirish imkoni boʻlgan irrigatsiya tizimi obyektlarini qurish va rekonstruksiya qilish loyihalariga nisbatan tatbiq etilmaydi. 2. Ushbu Nizomda quyidagi asosiy tushunchalardan foydalaniladi: buyurtmachi — irrigatsiya tizimi obyektlarini qurish va rekonstruksiya qilishni taʼminlovchi, shuningdek, shu maqsadlarda loyiha-qidiruv va qurilish-montaj ishlarini bajarish uchun tegishli tashkilotlar bilan shartnomalar tuzuvchi yuridik shaxs; vegetatsiya davri — 1-apreldan 30-sentabrgacha boʻlgan davr; irrigatsiya obyektlari — vegetatsiya davrida qurilish va rekonstruksiya ishlarini amalga oshirish imkoni boʻlmagan irrigatsiya tizimi obyektlari; sugʻorish mavsumi boʻlmagan davr — 1-oktabrdan 31-martgacha boʻlgan davr. 3. Oʻzbekiston Respublikasi Iqtisodiyot va moliya vazirligi har yilgi Ijtimoiy va ishlab chiqarish infratuzilmasini rivojlantirish dasturini shakllantirishda undan keyingi yil dasturi doirasida vegetatsiya davrida qurilish va rekonstruksiya ishlarini amalga oshirish imkoni boʻlmagan irrigatsiya tizimi obyektlarining loyiha-smeta hujjatlarini ishlab chiqish va ekspertizadan oʻtkazish hamda sugʻorish mavsumi boʻlmagan davrda qurilish-montaj ishlarini bajarish uchun zarur mablagʻlarning taqsimlanmagan holda alohida satrda nazarda tutilishini taʼminlaydi. 4. Vegetatsiya davrida qurilish va rekonstruksiya ishlarini amalga oshirish imkoni boʻlmagan irrigatsiya tizimi obyektlarida qurilish-montaj ishlari sugʻorish mavsumi boʻlmagan davrda bajariladi. 5. Vegetatsiya davrida qurilish va rekonstruksiya ishlarini amalga oshirish imkoni boʻlmagan irrigatsiya tizimi obyektlarini tanlab olish, ularning loyiha-smeta hujjatlarini ishlab chiqish hamda sugʻorish mavsumi boʻlmagan davrda bajariladigan qurilish-montaj ishlarini moliyalashtirish ushbu Nizomga ilovaga muvofiq sxema asosida amalga oshiriladi. 6. Oʻzbekiston Respublikasi Suv xoʻjaligi vazirligi Qoraqalpogʻiston Respublikasi Vazirlar Kengashi va viloyatlar hokimliklari, Davlat dasturlari ijro etilishini nazorat qilish va muvofiqlashtirish boʻyicha hududiy shtablar bilan birgalikda har yili 1-martga qadar tizimli ravishda irrigatsiya tarmoqlari holati, shuningdek, qishloq xoʻjaligi mahsulotlari yetishtiruvchilarining suvga boʻlgan talabini oʻrgangan holda, irrigatsiya obyektlari roʻyxatini shakllantiradi. 7. Oʻzbekiston Respublikasi Suv xoʻjaligi vazirligi 15-martga qadar ushbu Nizomning 3-bandida nazarda tutilgan mablagʻlar doirasida moliyalashtiriladigan irrigatsiya obyektlarining roʻyxatini shakllantirish uchun sugʻorish mavsumi boʻlmagan davrda amalga oshiriladigan loyihalar boʻyicha takliflarni ishlab chiqadi hamda Oʻzbekiston Respublikasi Iqtisodiyot va moliya vazirligiga taqdim etadi. Bunda takliflar ushbu Nizomning 6-bandiga muvofiq shakllantirilgan irrigatsiya obyektlari roʻyxatidan sugʻorish mavsumi boʻlmagan davrni inobatga olgan holda, tanlab olinadi. Irrigatsiya obyektlarini qurish (rekonstruksiya qilish) muddati sugʻorish mavsumi boʻlmagan davrdan oshgan taqdirda, bunday loyihalar alohida lotlarga (qismlarga) boʻlingan holda amalga oshirilishi taklif etiladi. 8. Oʻzbekiston Respublikasi Iqtisodiyot va moliya vazirligi 1-aprelga qadar Suv xoʻjaligi vazirligi tomonidan taqdim etilgan takliflarni koʻrib chiqib, sugʻorish mavsumi boʻlmagan davrda amalga oshiriladigan loyihalarning dastlabki manzilli roʻyxatini shakllantiradi hamda Vazirlar Mahkamasiga kiritadi. 9. Vazirlar Mahkamasi 15-aprelga qadar ushbu Nizomning 3-bandida nazarda tutilgan mablagʻlar hisobidan moliyalashtirilishi taklif etilayotgan loyihalarni amalga oshirishning maqsadga muvofiqligini oʻrganadi hamda sugʻorish mavsumi boʻlmagan davrda bajariladigan loyihalarning dastlabki manzilli roʻyxati (keyingi oʻrinlarda — loyihalarning dastlabki manzilli roʻyxati) Vazirlar Mahkamasining Rayosatida tasdiqlanishini taʼminlaydi. 10. Oʻzbekiston Respublikasi Iqtisodiyot va moliya vazirligi 1-mayga qadar Vazirlar Mahkamasining Rayosati tomonidan tasdiqlangan loyihalarning dastlabki manzilli roʻyxati asosida irrigatsiya obyektlarining loyiha-smeta hujjatlarini ishlab chiqish va ekspertizadan oʻtkazish uchun zarur mablagʻlar ajratilishini taʼminlaydi. 11. Buyurtmachilar 15-mayga qadar ajratilgan mablagʻlar doirasida irrigatsiya obyektlari boʻyicha loyiha tashkilotlarining davlat xaridlari tartib-taomillariga muvofiq aniqlanishini taʼminlaydi va ular bilan shartnomalar tuzadi. 12. Oʻzbekiston Respublikasi Suv xoʻjaligi vazirligi Qurilish va uy-joy kommunal xoʻjaligi vazirligi hamda Iqtisodiyot va moliya vazirligi bilan birgalikda 1-avgustga qadar loyihalarning dastlabki manzilli roʻyxatiga asosan loyiha-smeta hujjatlari ishlab chiqilishi hamda 1-sentabrga qadar ularning ekspertizadan oʻtkazilishini tashkil etadi. 13. Oʻzbekiston Respublikasi Qishloq xoʻjaligi vazirligi va Suv xoʻjaligi vazirligi Qoraqalpogʻiston Respublikasi Vazirlar Kengashi va viloyatlar hokimliklari bilan birgalikda 1-sentabrga qadar loyihalarning dastlabki manzilli roʻyxatiga kiritilgan irrigatsiya obyektlarida qurilish-montaj ishlarini amalga oshirish uchun kanallarda vaqtincha suvni yopish va ochish reja-grafiklarini tasdiqlab, ularga qatʼiy rioya etilishini taʼminlaydi. 14. Buyurtmachilar irrigatsiya obyektlari boʻyicha: 1-oktabrga qadar tasdiqlangan loyiha hujjatlari va davlat xaridlari tartib-taomillariga muvofiq pudrat tashkilotlari aniqlanishini taʼminlaydi hamda ular bilan pudrat shartnomalarini tuzadi; 5-oktabrga qadar davlat xaridlari natijalaridan kelib chiqib, qurilish-montaj ishlarini moliyalashtirish uchun zarur hujjatlarning belgilangan tartibda moliya organlarida roʻyxatdan oʻtkazilishini taʼminlaydi. 15. Irrigatsiya obyektlarini moliyalashtirish quyidagi tartibda amalga oshiriladi: qurilishning dastlabki ikki oyi mobaynida avans toʻlovlari tanlov savdolari natijalari boʻyicha belgilangan ishlar qiymatining 30 foizigacha miqdorda ajratiladi; ajratilgan avansning qurilish muddati mobaynida mutanosib ravishda ushlab qolinishini hisobga olgan holda, bajarilgan ishlar qiymatining 95 foizi miqdorida har oyda joriy moliyalashtiriladi; pudrat shartnomasida nazarda tutilgan kafolat muddati oʻtgandan keyin qolgan 5 foiz mablagʻ toʻlab beriladi. Agar davlat xaridlari natijalariga koʻra qurilish muddati uch oydan kam boʻlsa, irrigatsiya obyektlariga birinchi oyda ular qiymatining 30 foizi miqdorida avans toʻlovlari ajratiladi, keyingi toʻlovlar belgilangan tartibda moliyalashtiriladi. 16. Irrigatsiya obyektlarida qurilish-montaj ishlari 10-oktabrdan kechikmagan holda boshlanadi hamda keyingi yilga oʻtuvchi qoldiq ishlar qiymati qayta hisob-kitob qilinmaydi. 17. Ushbu Nizom talablari buzilishida aybdor boʻlgan shaxslar qonunchilik hujjatlarida belgilangan tartibda javob beradilar. BosqichlarIjrochilarTadbirlarBajarish muddatlari1-bosqichSuv xoʻjaligi vazirligi,Qoraqalpogʻiston Respublikasi Vazirlar Kengashi va viloyatlar hokimliklari,Davlat dasturlari ijro etilishini nazorat qilish va muvofiqlashtirish boʻyicha hududiy shtablarIrrigatsiya tarmoqlari holati, shuningdek, qishloq xoʻjaligi mahsulotlari yetishtiruvchilarining suvga boʻlgan talabini oʻrganadi hamda vegetatsiya davrida qurilish va rekonstruksiya ishlarini amalga oshirish imkoni boʻlmagan irrigatsiya tizimi obyektlari (keyingi oʻrinlarda — irrigatsiya obyektlari) roʻyxatini shakllantiradi.har yili 1-martga qadar2-bosqichSuv xoʻjaligi vazirligiBelgilangan mablagʻlar doirasida moliyalashtiriladigan irrigatsiya obyektlarining roʻyxatini shakllantirish uchun sugʻorish mavsumi boʻlmagan davrda amalga oshiriladigan loyihalar boʻyicha takliflarni ishlab chiqadi hamda Iqtisodiyot va moliya vazirligiga taqdim etadi.har yili 15-martga qadar3-bosqichIqtisodiyot va moliya vazirligiTaqdim etilgan takliflarni koʻrib chiqadi, sugʻorish mavsumi boʻlmagan davrda amalga oshiriladigan loyihalarning dastlabki manzilli roʻyxatini shakllantiradi va Vazirlar Mahkamasiga kiritadi.har yili 1-aprelga qadar4-bosqichVazirlar MahkamasiBelgilangan mablagʻlar hisobidan moliyalashtirilishi taklif etilayotgan loyihalarni amalga oshirishning maqsadga muvofiqligini oʻrganadi hamda sugʻorish mavsumi boʻlmagan davrda bajariladigan loyihalarning dastlabki manzilli roʻyxatini tasdiqlaydi.har yili 15-aprelga qadar5-bosqichIqtisodiyot va moliya vazirligiIrrigatsiya obyektlarining loyiha-smeta hujjatlarini ishlab chiqish va ekspertizadan oʻtkazish uchun zarur mablagʻlar ajratadi.har yili 1-mayga qadar6-bosqichBuyurtmachilarIrrigatsiya obyektlari boʻyicha loyiha tashkilotlarini davlat xaridlari tartib-taomillariga muvofiq aniqlaydi va ular bilan shartnomalar tuzadi.har yili 15-mayga qadar7-bosqichSuv xoʻjaligi vazirligi,Qurilish va uy-joy kommunal xoʻjaligi vazirligi,Iqtisodiyot va moliya vazirligiLoyihalarning dastlabki manzilli roʻyxatiga asosan loyiha-smeta hujjatlarini ishlab chiqadi.har yili 1-avgustga qadarLoyiha-smeta hujjatlarini ekspertizadan oʻtkazadi.har yili 1-sentabrga qadar8-bosqichQishloq xoʻjaligi vazirligi,Suv xoʻjaligi vazirligi,Qoraqalpogʻiston Respublikasi Vazirlar Kengashi va viloyatlar hokimliklariLoyihalarning dastlabki manzilli roʻyxatiga kiritilgan irrigatsiya obyektlarida qurilish-montaj ishlarini amalga oshirish uchun kanallarda vaqtincha suvni yopish va ochish reja-grafiklarini tasdiqlaydi va ularga qatʼiy rioya etilishini taʼminlaydi.har yili 1-sentabrga qadar9-bosqichBuyurtmachilarTasdiqlangan loyiha hujjatlari va davlat xaridlari tartib-taomillariga muvofiq pudrat tashkilotlarini aniqlaydi hamda ular bilan pudrat shartnomalarini tuzadi.har yili 1-oktabrga qadarDavlat xaridlari natijalaridan kelib chiqib, qurilish-montaj ishlarini moliyalashtirish uchun zarur hujjatlarni moliya organlarida roʻyxatdan oʻtkazadi.har yili 5-oktabrga qadarIrrigatsiya obyektlarida qurilish-montaj ishlarini boshlaydi.har yili 10-oktabrga qadar 1. Mazkur Nizom budjet tizimi budjetlari hisobidan moliyalashtiriladigan ijtimoiy va ishlab chiqarish infratuzilmasini rivojlantirish dasturiga kiritilgan loyihalar (obyektlar) amalga oshirilishini monitoring qilish tartibini belgilaydi. 2. Mazkur Nizomda quyidagi asosiy tushunchalardan foydalaniladi: monitoringni amalga oshirish va muvofiqlashtirish boʻyicha vakolatli organ (keyingi oʻrinlarda — vakolatli organ) — Iqtisodiyot va moliya vazirligi; loyiha ishtirokchilari — buyurtmachilar hamda ular bilan tuzilgan shartnomalarga asosan obyektlarni loyihalashtirish, qurish, rekonstruksiya qilish, mukammal taʼmirlash va jihozlash ishlarini (keyingi oʻrinlarda — qurilish) amalga oshirish uchun jalb etilgan loyiha va pudrat tashkilotlari; monitoring — obyektni loyihalashtirishdan boshlab, uni foydalanishga topshirishgacha boʻlgan barcha jarayon, shu jumladan ushbu davr ichida qurilish-taʼmirlash va jihozlash ishlari amalga oshirilishini kuzatib borish, tahlil qilish, baholash, shuningdek, obyektning holati va natijadorligi bilan bogʻliq maʼlumotlarni umumlashtirish va tahlil qilish. shaxsiy kabinet — loyiha tashabbuskorlari va buyurtmachilarga elektron platformada maʼlumotlarni kiritish, yuklash, saqlash, yuborish va tasdiqlash funksiyalarini amalga oshirish maqsadida biriktirilgan sahifa; elektron platforma — dasturlarning amalga oshirilishini monitoring qilish va manzilli roʻyxatlarni kelishishning avtomatlashtirilgan axborot tizimi; ID raqam — Dastur doirasida loyihani amalga oshirishdan boshlab uni foydalanishga topshirilgunga qadar Iqtisodiyot va moliya vazirligi tomonidan elektron platformada identifikatsiya qilish uchun bir loyihaga beriladigan maxsus raqam. 21. Monitoringni yuritish maqsadida buyurtmachi tomonidan elektron platformaga shaxsiy kabineti orqali har bir obyektning ID raqami boʻyicha kiritilishi lozim boʻlgan maʼlumotlar: a) doimiy amal qiladigan oʻzgarmaydigan (bir marta kiritiladigan) maʼlumotlar: obyektning joylashgan manzili; yer maydonini ajratish qarori, obyektning loyihalashtirish uchun berilgan arxitekturaviy rejalashtirish topshirigʻi (ART); binoning texnik holati xulosasi; atrof-muhitga taʼsir koʻrsatishni baholash yuzasidan ekspertiza xulosasi, qurilish-montaj ishlarini boshlash toʻgʻrisida xabarnoma; loyiha topshirigʻi, foydalanishga topshirish dalolatnomasi; b) doimiy ravishda yangilanib boriladigan va oʻzgaradigan maʼlumotlar: obyekt (loyiha)ning dastlabki, joriy va yakuniy holati boʻyicha foto surati; obyekt (loyiha) qurilish jarayonining jonli video kuzatuvi; mualliflik nazorati kitobi, qurilish sohasida nazorat inspeksiyalari koʻrsatmalari va taqdimnomalari. 22. Dastur qabul qilinib, obyekt (loyiha)ga ID raqam biriktirilgandan soʻng buyurtmachi tashkilot oʻzining shaxsiy kabineti orqali quyidagi vazifalarni bajaradi: a) doimiy amal qiladigan oʻzgarmaydigan (bir marta kiritiladigan) maʼlumotlar har oyda, obyekt (loyiha)ni loyihalashtirish va qurish-taʼmirlash ishlari jarayonlaridan kelib chiqib, majburiy koʻrsatkichlarni toʻliq ravishda kiritib boradi; b) doimiy ravishda yangilanib boriladigan maʼlumotlar: obyektning dastlabki, joriy va yakuniy holati boʻyicha kamida 3 ta fotosurati rasmiylashtirilgan hisob-fakturalarga qarab, har chorak yakuni boʻyicha va foydalanishga topshirilgandan soʻng hisobot davrining 10-sanasiga qadar kiritib boradi; mualliflik nazorati kitobi, qurilish sohasida nazorat inspeksiyalari koʻrsatmalari va taqdimnomalari nazorat tadbirlari oʻtkazilgan kundan eʼtiboran 5 (besh) kun ichida “Shaffof qurilish” milliy axborot tizimiga kiritib boradi; v) moliyalashtirish uchun iqtisodiyot va moliya organlariga yuboriladigan maʼlumotlar: obyekt (loyiha) uchun tasdiqlangan manzilli roʻyxatlarga asosan shaxsiy gʻazna varagʻini ochish uchun arizani belgilangan tartibda yuboradi; obyekt (loyiha)ning tender (tanlov) savdolari yakunlariga koʻra tasdiqlangan manzilli roʻyxatlarga muvofiq ajratilgan mablagʻlar doirasida xarajatlar smetasini va unga kiritiladigan oʻzgartirishlarni belgilangan tartibda yuboradi. 23. Axborot tizimlari bilan ID raqami asosida elektron platformani integratsiya qilish orqali quyidagi maʼlumotlar shakllantiriladi: a) “Shaffof” qurilish milliy axborot tizimi bilan integratsiya qilish orqali avtomatik tarzda shakllantiradigan maʼlumotlar: buyurtmachi nomi, STIRi; loyiha tashkilotini tanlash boʻyicha lot raqami, loyiha tashkiloti STIRi; pudrat tashkilotini tanlash boʻyicha lot raqami, pudrat tashkiloti STIRi; topoxarita va geologiya qidiruvini bajaruvchi tashkilotni aniqlash lot raqami; texnik holatni oʻrganadigan tashkilotni aniqlash lot raqami, ekspertiza oʻtkazishda lot raqami; loyiha-smeta hujjatlariga davlat ekspertizasi xulosasi; hududiy arxitektura-shaharsozlik kengashi xulosasi; geodeziya (geologiya) xulosasi; obyektning tasdiqlangan bosh rejasi; topoxaritasi; obyektning shartnomasi va unda bajariladigan ishlar grafigi; obyektning tanlov (tender) savdolari yakuni boʻyicha bayon va boshqa maʼlumotlar; b) “Davlat moliyasini boshqarish” axborot tizimiga integratsiya qilish orqali avtomatik tarzda shakllantiriladigan maʼlumotlar: obyekt (loyiha)ning gʻazna hisobvaragʻi; obyekt (loyiha) toʻlov topshiriqnomalari; obyekt (loyiha) boʻyicha xarajatlar smetasi. v) “Loyihalar va import kontraktlarni kompleks ekspertiza qilish markazi” DUK axborot tizimiga integratsiya qilish orqali avtomatik tarzda xarid hujjatlari boʻyicha kompleks ekspertiza xulosasi boʻyicha maʼlumotnomalar; g) soliq organlari axborot tizimiga integratsiya qilish orqali avtomatik tarzda qurilish-montaj ishlari boʻyicha elektron hisob faktura boʻyicha maʼlumotnomalar. 3. Monitoringni asosiy maqsadi budjet tizimi budjetlarining kapital qoʻyilmalari hisobidan amalga oshirilayotgan loyihalar (obyektlar) boʻyicha loyiha hujjatlarida nazarda tutilgan parametrlarga erishilishini taʼminlashdan iborat. 4. Monitoringning asosiy vazifalari: loyiha ishtirokchilari tomonidan loyihalashtirish, qurilish-taʼmirlash va jihozlash ishlarini amalga oshirish jarayonida qonunchilik hujjatlari talablariga qatʼi rioya etilishini; obyektlar boʻyicha loyiha hujjatlarida nazarda tutilgan natijalarga, shu jumladan, obyekt uchun kapital qoʻyilmalar ajratish boʻyicha talabnomalarda koʻrsatilgan loyiha koʻrsatkichlariga toʻliq erishilishini; obyektlar uchun ajratiladigan mablagʻlarning belgilangan muddatlarda va maqsadli oʻzlashtirilishini hamda obyektlarning oʻz vaqtida foydalanishga topshirilishini; loyiha ishtirokchilari tomonidan kapital qoʻyilmalarni oʻzlashtirish, qurilish-taʼmirlash va jihozlash ishlarini hamda boshqa majburiyatlarni bajarish tegishli shartnomalar shartlariga muvofiq amalga oshirilishini; qurilish ishlarining bajarish grafigiga qatʼiy amal qilgan holda toʻliq bajarilishini; obyektlarni loyihalashtirish, qurish, rekonstruksiya qilish, mukammal taʼmirlash va jihozlash ishlarini belgilangan muddatlarda hamda sifatli bajarishga salbiy taʼsir etuvchi omillarning oʻz vaqtida aniqlanishi va bartaraf etilishini; loyiha ishtirokchilarining obyektlarni ish tushirish jarayonidagi faoliyati va oʻzaro aloqalari doimiy muvofiqlashtirilishini taʼminlash. 5. Monitoring vakolatli organ tomonidan rejalashtirilgan va rejadan tashqari monitoring tadbirlari asosida tashkil etiladi. Bunda: rejalashtirilgan tadbirlar — joriy kalendar yil uchun tasdiqlangan ijtimoiy va ishlab chiqarish infratuzilmasini rivojlantirish dasturi doirasida, shuningdek, vakolatli organ tomonidan tasdiqlanadigan reja-grafiklar asosida; rejadan tashqari tadbirlar — vakolatli organ rahbariyatining topshiriqlari asosida oʻtkaziladi. 6. Monitoring tadbirlarini amalga oshirish doirasida vakolatli organ: obyektlarning amalga oshirilish holatini oʻrganish va tahlil qilish maqsadida loyiha ishtirokchilaridan tegishli obyektlar toʻgʻrisidagi zarur maʼlumot, axborot va hisobotlarni tizimli olib, umumlashtiradi; kapital qoʻyilmalar oʻz vaqtida, toʻliq va maqsadli oʻzlashtirilishini, obyektlarni loyihalashtirish, qurish, rekonstruksiya qilish va jihozlash ishlari belgilangan muddatlarda bajarilishini tizimli oʻrganadi; obyektlar doirasidagi ishlar tarmoq jadvallaridan ortda qolish sabablarini tahlil qiladi va loyiha ishtirokchilariga aniqlangan kamchiliklar hamda yoʻl qoʻyilgan kechikishlarni bartaraf etish yuzasidan tavsiyalar kiritib boradi; loyiha ishtirokchilari tomonidan shartnomalarda (bitimlarda) belgilangan majburiyatlar bajarilishi, obyektlarda qurilish, rekonstruksiya va jihozlash ishlari amalga oshirilishi, shuningdek, kapital qoʻyilmalardan foydalanilish holatlarini joylarga chiqqan holda oʻrganishni tashkil etadi; ijtimoiy va ishlab chiqarish infratuzilmasini rivojlantirish dasturiga kiritilgan loyihalar toʻgʻrisida maʼlumotlar bankini shakllantiradi; qonunchilik hujjatlarida taqiqlanmagan boshqa vazifa va funksiyalarni amalga oshiradi. 7. Vakolatli organ tomonidan monitoring tadbirlari bevosita joyiga chiqqan holda oʻtkazilganda, vakolatli organ mutaxassislari qidiruv va qurilish ishlari amalga oshirilayotgan hamda loyiha ishtirokchilarining haqiqatda joylashgan joylarga borishi, obyektlarda amalga oshirilayotgan ishlarni vakolatli organga taqdim etilgan maʼlumotlarga muvofiqligini tanlov asosida oʻrganishi mumkin. Bunda loyiha ishtirokchilari monitoring tadbirlarini oʻtkazayotgan shaxslarga tegishli obyektga toʻsiqsiz kirishini va uni amalga oshirish bilan bogʻliq barcha kerakli hujjatlar taqdim etilishini taʼminlashi shart, davlat sirlari jumlasiga kiritiladigan obyektlar va davlat sirlarini tashkil etuvchi maʼlumotlar bundan mustasno. 8. Vakolatli organning monitoring tadbirlariga jalb qilingan mutaxassislari tomonidan monitoring obyektiga taalluqli boʻlmagan hujjat va maʼlumotlar talab qilinishi, monitoring tadbirlari doirasida oʻziga maʼlum boʻlgan axborotdan qonunga xilof ravishda foydalanishi, shuningdek, monitoring tadbirlarida qonun bilan taqiqlangan masalalarga aralashishiga yoʻl qoʻyilmaydi. 9. Monitoring ilovaga muvofiq sxemaga asosan elektron platformadan foydalanilgan holda amalga oshiriladi. 10. Vazirlik va idoralar, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari — loyiha tashabbuskorlari (buyurtmachilar) tomonidan obyektlarning amalga oshirilishi holat va ularning yakunlanishiga toʻsiq boʻlayotgan muammolar toʻgʻrisidagi zarur maʼlumotlarni axborot tizimiga kiritib, Iqtisodiyot va moliya vazirligiga hisobot oyidan keyingi oyning 3-sanasiga qadar taqdim etib boradi. Bunda davlat sirlari jumlasiga kiritiladigan obyektlar boʻyicha maʼlumotlar davlat sirlarini tashkil etuvchi maʼlumotlar bilan ishlash boʻyicha qonunchilik hujjatlarida belgilangan tartibda taqdim etiladi. 11. Obyektlar toʻgʻrisidagi maʼlumotlar mazkur Nizomda belgilangan tartib va muddatda vakolatli organga taqdim etilmagan taqdirda yoki taqdim etilgan maʼlumotlarda nomuvofiqlik va (yoki) noaniqliklar aniqlanganda, vakolatli organ ikki ish kuni ichida loyiha tashabbuskoriga (buyurtmachiga) tegishli xabarnoma yuboradi. Loyiha tashabbuskori (buyurtmachi) xabarnomani olgan kundan boshlab ikki ish kuni ichida vakolatli organga zarur maʼlumotlarni (qayta ishlangan hisobotni) hamda nomuvofiqlik va (yoki) noaniqliklar yuzasidan tushuntirishlarni yuboradi. Loyiha tashabbuskori (buyurtmachi) ushbu band talablariga rioya etilmagan yoki topshiriqni bajarish asossiz ravishda rad etilgan hollarda vakolatli organ rejadan tashqari monitoring tadbirlarini oʻtkazish, shu jumladan, obyektning holatini joyiga chiqqan holda oʻrganish yuzasidan qaror qabul qilishi mumkin. 12. Vakolatli organ har oyning 10-sanasiga qadar Oʻzbekiston Respublikasi Prezidentining “Oʻzbekiston Respublikasining ijtimoiy va ishlab chiqarish infratuzilmasini rivojlantirish dasturi hamda boshqa davlat dasturlari ijrosi ustidan nazoratni kuchaytirishga doir qoʻshimcha chora-tadbirlar toʻgʻrisida” 2021-yil 10-dekabrdagi PQ-43-son qaroriga muvofiq tuzilgan Davlat dasturlari ijro etilishini nazorat qilish va muvofiqlashtirish boʻyicha respublika shtabiga hamda “2022 — 2024-yillarda Oʻzbekiston Respublikasining ijtimoiy va ishlab chiqarish infratuzilmasini rivojlantirish chora-tadbirlari toʻgʻrisida” 2022-yil 22-yanvardagi PQ-98-son qaroriga muvofiq tuzilgan Ijtimoiy va ishlab chiqarish infratuzilmasini rivojlantirish boʻyicha respublika komissiyasiga monitoring natijalari yuzasidan quyidagilarni nazarda tutuvchi oylik, choraklik va yillik axborotni kiritib boradi: obyektlarning loyihaoldi va loyiha hujjatlarini ishlab chiqish, kelishish, tasdiqlash va davlat ekspertizasidan oʻtkazish holati toʻgʻrisidagi maʼlumotlarni; pudrat tashkilotini aniqlash jarayonlari hamda shartnomalar tuzilganlik holati toʻgʻrisidagi maʼlumotlarni; qurilish, taʼmirlash va jihozlash ishlarining holati, loyiha pasportida aniqlangan asosiy xavflarning holati, shu jumladan, xavf darajasi va ularni kamaytirish strategiyasining samaradorligi, ularni moliyalashtirish va mablagʻlarning oʻzlashtirilishi toʻgʻrisidagi maʼlumotlarni; mablagʻlarni oʻzlashtirish boʻyicha belgilangan prognoz koʻrsatkichlar bajarilishi, shu jumladan, tarmoq jadvalidan ortda qolish sabablari, mavjud muammolar va ularning yechimi boʻyicha takliflar toʻgʻrisidagi maʼlumotlarni; obyektlarni foydalanishga topshirish holati toʻgʻrisidagi maʼlumotlarni; aniqlangan kamchiliklar va yoʻl qoʻyilgan kechikishlarni bartaraf etish yuzasidan takliflarni. 13. Monitoringni tashkil etish va amalga oshirish jarayonlarida loyihalar tashabbuskorlari (buyurtmachilar): maʼlumotlarni toʻliq, toʻgʻri, haqqoniy va oʻz vaqtida kiritish hamda yuklash; belgilangan muddatlarda obyekt (loyiha)ning fotosuratlari va video kuzatuv jarayonlarini yuklab borish; loyihalarning oʻz vaqtida, toʻliq hamda sifatli amalga oshirilishini taʼminlash va bu boradagi ishlarni doimiy nazorat qilish, shuningdek, elektron platformaga taqdim etilgan maʼlumotlarning toʻgʻri va haqqoniyligi uchun javobgar hisoblanadi. 14. Investitsiyadan keyingi monitoring budjet tizimi budjetlarining kapital qoʻyilmalari hisobidan qurilgan, rekonstruksiya qilingan, mukammal taʼmirlangan, jihozlangan va foydalanishga topshirilgan obyektlarda vakolatli organ tomonidan oʻtkaziladi. 141. Dastur doirasida foydalanishga topshirilgan obyektlarni monitoring qilish ishlari elektron platforma yordamida amalga oshiriladi. 15. Investitsiyadan keyingi monitoring obyekt foydalanishga topshirilgandan soʻng besh yil davomida amalga oshiriladi. 16. Loyiha tashabbuskorlari (buyurtmachilar) qurish, rekonstruksiya qilish, mukammal taʼmirlash va jihozlash ishlari yakunlangan obyektlar boʻyicha investitsiyadan keyingi monitoring amalga oshirilishini taʼminlash maqsadida vakolatli organga uning soʻroviga asosan elektron platforma orqali quyidagi maʼlumotlarni kiritadi: obyekt parametrlari tasdiqlangan loyihaoldi va loyiha hujjatlarida nazarda tutilgan parametrlarga muvofiqligi, shu jumladan, obyektning ijtimoiy-iqtisodiy samaradorligi toʻgʻrisidagi maʼlumotlar; obyektni boshqarish, saqlash va ekspluatatsiya qilish bilan bogʻliq xarajatlar hajmi, ularni moliyalashtirish manbalari, resurslarni tejash hisobiga maqbullashtirilgan xarajatlar toʻgʻrisidagi maʼlumotlar; obyektning va unga sarflangan mablagʻlarning natijadorligini baholash uchun zarur boʻlgan boshqa maʼlumotlar. 17. Vakolatli organ investitsiyadan keyingi monitoring natijalaridan kelib chiqib, budjet tizimi budjetlarining kapital qoʻyilmalari hisobidan amalga oshiriladigan qurilish, rekonstruksiya qilish, mukammal taʼmirlash va jihozlash ishlari samaradorligini oshirish boʻyicha takliflar ishlab chiqadi hamda loyiha tashabbuskorlariga (buyurtmachilarga) tavsiyalar kiritib boradi. 171. Iqtisodiyot va moliya vazirligi tegishli vazirlik va idoralar bilan birgalikda Dasturning amalga oshirilishining yakuniy natijalaridan kelib chiqib: koʻzlangan maqsadlarga erishilishi; loyihalarning belgilangan muddatlarda bajarilishi; yoʻl qoʻyilgan kamchiliklar; mavjud muammolar va ularni kelgusida bartaraf etish boʻyicha takliflar yuzasidan sohalar va hududlar kesimida tahliliy maʼlumotlar tayyorlaydi. Tahliliy maʼlumotlar yuzasidan tayyorlangan axborot Vazirlar Mahkamasiga kiritib boriladi. 18. Davlat va xoʻjalik boshqaruvi organlari tomonidan ijtimoiy va ishlab chiqarish infratuzilmasini rivojlantirish dasturi ijrosi toʻgʻrisidagi maʼlumotlarni tarqatishni vakolatli organ bilan kelishgan holda amalga oshiriladi. 19. Mazkur Nizom talablari buzilishida aybdor boʻlgan shaxslar qonun hujjatlariga muvofiq javob beradilar.